7 февраль куни «Спутник-Ўзбекистон» сайтида чоп этилган Россиядаги афғон уруши фахрийлари уюшмаси раиси Франц Клинцевичдан иқтибос келтирилган мақола скриншоти.\nТОШКЕНТ – Россиянинг «Спутник» янгиликлар сайти ўқувчиларни адаштириш ҳамда АҚШ ва Марказий Осиё давлатлари ўртасига адоват солишга қаратилган мақолаларни чиқаришда давом этмоқда.\nРоссия оммавий ахборот воситаларининг Толибонлар ва «Ислом давлати» (ИД) билан қўрқитишга ҳаракат қилиб келиши анчадан бери ҳаммага маълум. Яқинда эса уларнинг АҚШ билан «қўрқитиш»га уриниши фош бўлди.\n«Марказий Осиё АҚШ махсус хизматларининг ҳужумига учрайди» деб номланган ваҳимали мақола «Спутник-Ўзбекистон» сайтида 7 февраль куни чоп этилди.\nМақола Россиядаги Афғон уруши фахрийлари уюшмасининг раиси – Франц Клинцевич билан суҳбатни ўз ичига олган бўлиб, у АҚШ тарафидан «Россия» учун пайдо қилинаётган «муаммолар» постсовет мамлакатларига ҳам таъсир қилишини айтган.\nЎзбекистон ташқи ишлар вазири Абдулазиз Камилов ва Афғонистон президенти Ашраф Ғани ҳамкорлик истиқболларини муҳокама қилиш учун 14 февраль куни Мюнхенда учрашдилар. [Ўзбекистон ТИВ]\n«Яқин келажакда Марказий Осиё минтақаси жиддий ҳужумларга учрайди. Бу ҳозирги кунда АҚШ махсус хизматлари томонидан Россияга қарши тайёрланаётган ҳужумлардир», деб айтган у «Спутник-Ўзбекистон» нашри билан суҳбатда. Уруш фахрийси бу билан гўёки Америка кучлари Марказий Осиё мамлакатларига ҳужум қилиш учун афғонистонлик жангариларни тайёрлаётганига «ишора» қилган.\n«Бу ҳужумлар, энг аввало Марказий Осиё мамлакатларига қаратилади. АҚШ томонидан шакллантирилаётган бу тактика эса ютқизиқсиздир», деб айтган у.\nУшбу мақолага эътибор қаратган Ўзбекистон ташқи ишлар вазири Абдулазиз Камилов Марказий Осиёга нисбатан асоссиз хавфлар тилга олингани боис уни «жирканч» деб атаган.\nКамилов мақола чиққан куннинг эртасига – 8 февраль куни журналистлар олдида чиқиш қилган. У 19-20 февраль кунлари Тошкенда ўтган «Марказий Осиёдаги ўзаро муштараклик: таҳдидлар ва янги имкониятлар» номли анжуманга тайёргарлик доирасида уюштирилган тадбирда нутқ сўзлади.\nУ журналистларга «Марказий Осиё жангарилар ҳужумидан вайрон бўлади» деган гап-сўзларни 25 йилдан бери эшитиб келишини айтди.\nВазир «Спутник» нашри мақоласидан иқтибос келтирар экан, Толибонларнинг Марказий Осиёга суқилиб кириш ниятида эканини исботловчи далиллар йўқлигини таъкидлади.\n«Марказий Осиё мамлакатларининг ҳужумга учраши ҳақидаги бу даъволар нақафат норозилик келтириб чиқаради, балки кишининг ғазабини ҳам қўзғайди», деб айтган Камилов Gazeta.uz нашрининг 8 февраль кунги хабарига кўра.\n«Бу Ўзбекистонда расмий шахс тарафидан «Спутник» мақоласига эътироз билдирилиши билан боғлиқ илк ҳолатдир. Фикримча, нашр таҳририяти бундан тўғри хулоса чиқариши ва ўзининг ташвиқот «жўмрагини» ёпиши керак», дейди ўзбекистонлик журналист Бобур Алалов Карвонсарой билан суҳбатда.\n«Мамлакатдаги хорижий мухбирларни айнан Ўзбекистон ТИВ аккредитациядан ўтказишини унутмаслик лозим», деди Алалов.\nТашқи ишлар вазирлиги сайтидаги маълумотларга кўра, бугунги кунда Ўзбекистонда «Спутник» нашрининг 3 нафар мухбири рўйхатдан ўтган.\nБу Кремль назоратидаги оммавий ахборот воситаларининг бўрттирма таҳдидлар, жумладан ИД террорчилик гуруҳи билан қўрқитиш орқали Ўзбекистондаги муштарийларни адаштириши билан боғлиқ биринчи ҳолат эмас.\nКремль назорати остидаги «Русская весна» сайти ўтган йилнинг 16 май куни «Қонли тўқнашув хавфи: ИДнинг 5000 жангариси Ўзбекистонда» сарлавҳали мақолани чоп этганди.\nМақолада Ўзбекистон ташқи ишлар вазири ўринбосари Абдужаббор Абдувоҳидов томонидан ўша вақтдаги АҚШ элчиси Памела Спратленга юборилгани иддао қилинган сохта мактуб ҳақида сўз боради.\nЎзбекистон расмийлари мамлакатда ИДнинг бирорта ҳам жангариси йўқлигини айтиб, мақоланинг сохта эканлигини фош қилганлар. Ўзбек оммавий ахборот воситалари Россиядаги ОАВни Ўзбекистонда информацион қўпорувчилик ҳаракатлари билан шуғулланмасликка» чақирган.\nАфғонистон расмийлари мамлакат шимолида ИД кучлари жиддий ҳозирликка эга эмаслигини таъкидлаганлар, деб ёзган эди 13 февраль куни uzjournal.uz нашри.\n«Шимол (Марказий Осиё) мамлакатлари учун хавотирга ўрин йўқ. Бадашхонда ИДнинг жанговар кучлари борлиги ҳақидаги хабарлар асоссиз», деб айтган «Шаҳин» Афғонистон миллий армияси 209-корпусининг ахборот хизмати вакили Муҳаммад Ҳаниф Ризоий.\n«Сари Пул ва Жузжон вилоятларида улар бутунлай тор-мор этилган», деган у.\nПутиннинг маккорона режалари аллақачон ҳаммага маълум\nНКВДнинг ифлос ворислари, 1941 йилдан бери СССРга 100 фоиз порох ва 80 фоиз зирҳли пўлат ва қанчадан-қанча техника юборган Америка устидан ахлат тўкиб ётибди... Яхшиликни билмаган ифлослар.... Афғон можаросига келсак... Россия ва унинг махсус кучлари узоқ муддатдан бери ва қунт билан толибонларнинг тикланишига ёрдам бермоқда, Тожикистондан ўтувчи йўлак орқали бу ҳақиқий террорчилик ташкилотини моддий ва ҳарбий томондан қўллаб келмоқда. Айнан шунинг учун уларга у ерда база керак. Афғонистонда ҳеч қандай ИШИД йўқ ва бўлиши ҳам мумкин эмас, чунки бири араб бири, эса пуштун ва улар ҳар хил тилда гапиради. Россия эса фақат вазиятни оғирлаштирмоқда, янги қурбонларни яратмоқда ва ўз жаҳаннами гирдобига бегуноҳларни олиб кетмоқда. Сурияда эронликлар ва Башар билан ЖАҲАННАМ яратишди, газ билан минглаб тинч аҳолини йўқ қилишди. Худди шундай Украина ва Грузиядаги ўз биродарларини қонли ҳужумда йўқ қилишди. Энди бизни ҳам бу нарсага қўшишмоқчи. Бизникилар гўллик қилиб қўйишмас деган умиддаман, ҳукуматимиз эса сиёсий етукликни намоён қилиб русларнинг бу ифлос ўйинида қўғирчоқ бўлиб қолмайди деб умид қиламан.\nАмерикослар томонидан буюртма билан ёзилган навбатдаги сафсата! Ақллироқ нимадир ёзасизларми ўзи?\nСпутникни наглий бетгачопарлиги, пропагандаси аллақачон Марказий осиё ва ўзбекларни жонига теккан...\nНега Ўзбекистон ўз мардикорларини Россиядан олиб чиқиб кетмайди? Ҳаммаси АҚШга борсин. Бу ташқи ишлар вазири аҳмоқ экан, албатта унинг баёноти сохта бўлиб чиқмаса. Унга ИШИД хавф солаётганини айтиб огоҳлантиришса, ундай эмас дейди. Демак ўзи ишидчилардан.\nКейин юртингизда ким меҳнат қилади? Сиз руслар ароқни шунчалик яхши кўрасизларки, мияси бор одамлар яхши ишларга жойлашиб, алкашлар эса қора ишни қилишга бўйни ёр бермайди. Шунинг учун ҳам бунақа ишларни ўзбеклар қилишади. Яна озроқ кутсангиз, ўзбекларнинг уруғи бутун дунёга ёйилади. Ўзбек рус аёлни уруғлантираётганда, рус эркак маст бўлиб ухлаб ётган бўлади\nСендақа ўриспарастлардан мамлакатни тозалаш кк...\nҚачон sputnik.uz, vesti.uz, anhor.uz каби Россияпараст веб-сайтлар ёпилади?!!\nНиҳоят бир неча йиллардан бери давом этаётган бу беъманилик ҳал бўладиган бўлибди.\nРоссия, бизни тинч қўй! Марказий Осиёга юз ийлдан ортиқ давр ичида аралашгансан.\nБалки ўзбеклар Россияга боришмас?\nУкраина ва бошқа маданиятли дунёга кира олмайдиган бўлгансиз, навбатда эса даҳшатли «мужоҳидлари» билан Марказий Осиё турибди :-)\nТўғри айтасан. Россия барча МО мамлакатларини ўз ҳолига қўйиши керак. Қарзлардан эмас кечмаслиги керак, аксинча қаттиқлик билан қайтариб олиш керак. Гуманитар ёрдам ҳам кўрсатилмасин.\nҚандай гуманитар ёрдам? ЛОЛ\nРоссия Марказий Осиё республикаларини ўзига яқинроқ ушлаб туриш учун уларни қўрқитиб қўймоқчи. Бу ҳийлалари ўтмайди. Уларнинг қандай эканликлари билиниб бўлди.\nАмерикангиз оппоққина, юмшоққинада? Унинг қўли етган давлатлар не ҳолга тушишини ҳамма билади: Ливия, Ироқ ва ҳоказо. Ҳа, ўзбеклар жуда доно халқ, бекорга Американинг базасини чиқариб ташламади.\nДарвоқе Марказий Осиё давлатларига ҳеч ким таҳдид солмаётгани ҳақидаги мақола ҳам Россия нашрларида чиқди. Фарқини топинг ва ким молиялаштирганини тушуниб олинг. АҚШ ва Россия қаршилигини кўрасиз. Бизни ҳеч ким тинч қўймайди, аммо қўрқмаса бўлади. Ҳаммаси назорат остида.\nАлбатта руслар Марказий Осиё ривожланишини исташмайди!!!\nАфсуски, АҚШ ҳарбийларини қувиб чиқарган ва давлатимиз учун жуда кўп яхшиликлар қилган доно инсон (Ислом Каримов) биз билан эмас... Ана ўшанда иғво ёрдам бермаган эди. Ўзбекистоннинг янги раҳбарлиги келажакда ҳам бунга йўл қўймайди деб умид қиламиз, агар шундай бўлса ҳам, у ҳолда лойиқ тарзда жавоб беришга кучимиз ҳам, иродамиз ҳам етади. Сабаби буниг ташаббускорлари трансмиллий корхоналар манфаатига хизмат қилувчи худди ўша америкалик қўғирчоқлар бўлади. Албатта мақсад Марказий Осиё давлатлари эмас, Россия. Бу ҳатто «ёш болага ҳам маълум»... баъзилар эса ҳамон тушунмайди. Хомхаёлга берилманг, евроамерика конгломерати бу ерда фаоллиги ҳаётимизни яхшилаш мақсадида эмас...\nРусларнинг қўлидан келади бу, ўзбекларга қойил қолиш керак, фитналарга алданишмабди\nЎзбекистон ташқи ишлар вазири «Спутник»да чоп этилган аксил-Америка айбловларига эътироз билдирди


Раҳмат Файзий. Она (ҳикоя) — www.ziyouz.uz\nБош саҳифа Ўзбек насри онлайн антологиясиРаҳмат Файзий (1918-1988)Раҳмат Файзий. Она (ҳикоя)\nПочтальон худди ўз уйига кираётгандек бемалол дарвозани очди-да, тўғри ҳовли саҳнида турган стол ёнига борди. Елкасидан сумкасини олмаган ҳам эдики, ровонда дарс тайёрлаб ўтирган болалар олдинма-кетин югуришиб келиб, уни ўраб олишди. Почтальон уларга газеталарни берди-ю; «буниси эгасига» деб хатни яширди. Болаларнинг каттаси почтальоннинг елкасидан бўйнини чўзиб, конвертдаги таииш адресни кўриб олди, севинчини юрагига сиғдиролмай, «Ойи, Валидан…» деб қичқириб юборди. Кенг ҳовлининг нариги чеккасида, дарахтлар орасида юрган Меҳри опа шошиб қолди, қўлидаги чўткани тоғорага ташлаб, почтальон ёнига келди. Унинг липпага қистириғлиқ кўйлаги ва юз-кўлларига оҳак сачраган эди.\n— Боққа кириб олиб, салқинда қуртава қиляпсизми, Меҳри опа?— ҳазил қилди почтальон.\n— Ҳа, мана бу дарахтларга вақтида қарамасанг бўлмайди, укаларинг бўлса дарсидан ортмаяпти,— деди Меҳри опа, кейин бир нарса эсига тушгандай гапидан тўхтаб, почтальоннинг юзига тикилди.— Ҳой, Назира, менга қара, туф-туф, кўз тегмасин, бирам тўлишибсанки, вой соддалигим қурсин, тушунмабман-а; кўнглинг қуртава тусаётганга ўхшайди-я?\nМеҳри она Назирани дарвозагача кузатиб қўйди. Кузатди-ю, бир неча қадам босгунча ўтган фурсатда хаёли ўн-ўн беш йилни кезиб чиқди: Назира почтага кирганида ёшгина қиз эди. Сумкаси тўлалигидан зўрға кўтариб юрарди. Уруш йиллари ҳамманикидан кўп шу уйга қатнаганман деса янглишмайди. Нотаниш шаҳарлар, нотаниш меҳрибонлардан даста-даста хат, посилкаларгача ўзи олиб келарди. Кунига уч-тўрт мартадан қатнаган пайтлари ҳам кўп бўлган. Урушдан кейин у турмушга чиқди. Биринчи марта юзларига доғ оралаб, ҳомиладорликнинг нишонаси сезилган кезларда эшикдан кирди-ю, Валини маҳкам қучоқлаб, юзларидан чўлпиллатиб ўпарди, кейин сира тортинмай: «Меҳри опа, ўғил кўрсам Валидек бўлса, жон-жон дердим», деб қайта-қайта такрорлар эди. Ниятига яраша тўнғичи ўғил бўлди. Мана, тағин бошқоронғи…\n…Эр-хотин комиссия ҳузурида узоқ туришди. Врачлар чақалоқни беришга рози бўлишмади. «Ҳали ярим ёшга ҳам тўлган эмас, бунинг устига касал, беролмаймиз» дейишди. Аллақандай касални айтишди. Сут ҳам ичмасмиш, ичгани ҳам шундай ўтармиш. Бу сафар Меҳри опа боланинг бирон кими бор-йўқлигини сўролмади. Бу юракка сиғармиди? Уйга келиб эр-хотин бир оғиз ҳам гапиришмади. Кечки овқатни ҳам унутишди. Меҳри опа туни бўйи осмонга тикилиб, мижжа қоқмай тонг оттирди. Эртаси куни яна борди. Бу гал врачлар «эплай олмайсиз» дейишмади, «эплаб бўлмайди» дейишди. Ҳаммасидан оғири «эмиза оладиган бўлганингизда ҳам бир нав эди» дейишгани бўлди. Хотин кишига бу сўзларни айтиш ҳам, эшитиш ҳам қанчалик оғир бўлмасин, тўғрисини гапирмай илож йўқ эди. Меҳри опа она бўлмаган, бўлиши ҳам мумкин эмас. Озмунча боқтирдими ўзини? Меҳри опа ўпкасини тутолмай йиғлаб юборди, назарида болани фақат ўзи, унинг ўзигина сақлаб қоладигандай бўлар, йиғи аралаш «наҳотки… Ахир гулдай мурғак…» дейишдан бошқани билмасди. У, боланинг онаси урушнинг дастлабки ҳафтасидаёқ бомба тагида қолиб ўлганини эшитиб, қаттиқ эзилди. Эри билан хомуш бўлиб кўчага чиқди, уйга қандай етиб келганини ҳам билмади.\nБир куни сут келтирган ҳамшира Меҳри опани чақалоқни кўкрагига босиб, оғзига эмчак солаётгани устидан чиқиб қолди. Фойдаси борми бунинг, демоқчи бўлди-ю, ўзини босди. Меҳри опа «зора…» деб оғиз жуфтлаганида, ҳамшира унга далда берди: «Майли, она кўксининг ҳароратини сезар-ку». Меҳри опа шу куни чақалоқни кўксидан ажратмади. Сут ичириш пайтидагина шишанинг оғзидаги сўрғични тутгани бўлмаса, Маҳкам ака ишдан келгунча шу зайлда ўтирди. Эри буни дарров пайқади-ю, унга ҳеч гап айтмай, овқатга ўзи уннай бошлади.\nБу воқеа, ким айтибди экан, бир зумда ҳамма ёққа тарқалди. Қўни-қўшни хотинлар худди Меҳрихоннинг кўзи ёригану, уни қутлаш лозимдек, кетма-кет келиб туришди. Чошгоҳга яқин бир эмас, уч врач ва бир ҳамшира кириб келди. Врачлар болани ҳам, Меҳри опани ҳам қайта-қайта кўришди. Улардан бири, кўзойнакли кекса хотин ҳаммадан кейин қолиб, узоқ суҳбатлашди. Нуқул, қандай бўлди, йиглармидингиз, неча кун ухламадингиз, ҳатто, илгарилари эрингиз туғмадинг, деб дакки берармиди, деганга ўхшаш жуда кўп саволлар берди. Охиргиси Меҳри опага оғирроқ ботди. Ахир Маҳкам ака бирон марта бундай гапни хаёлига ҳам келтирмаган-ку. Врач уни юпатди, саволларининг ҳаммаси зарурлигини, бу воқеа медицина учун катта аҳамиятга эга эканлигини айтди. Кейин анча маслаҳатлар бериб, «келиб хабар олиб тураман» деб чиқиб кетди.\nБир куни Назира ўрта ёшлардаги бир жувон билан уйга кириб келди. Жувон Ксения деб ўзини танитди-ю, бесаранжом бўлиб атроф-теваракка қарай бошлади. Кейин Меҳри опани қучоқлаб йиғлаб юборди. Бу — Валижоннинг опаси эди… Ксения бир ойча меҳмон бўлди. Бироқ бирон марта ҳам укамни олиб кетаман, деб оғиз очмади. Буни айтиш қанчалик зарур бўлса, Меҳри опага шунчалик оғир бўлишини биларди. Эр-хотин ҳам буни тушунишарди. Ксениянинг эри фронтда ҳалок бўлгани, бир қизи билан ёлғиз қолгани Меҳри опада унга нисбатан туғишгандай ҳис уйғотди. Охири улар кўнишди.\nМана, тўрт йилдирки, Валижон опаси билан бирга, Днепр ёқасидаги шаҳарда яшайди, ҳар йили ёзги каникулда опаси билан Тошкентга келиб, шу ерда дам олиб кетади…\nМеҳри опа қўлидаги расмни кўкрагига босиб шуларни хаёлидан ўтказаркан, ўрикнинг йўғон шохидаги арқон изига кўзи тушди. Ҳа, беланчак арқонининг изи бу. «Эсингдами, Валижон, унда сен мана шу новдадай нозик, нимжон эдинг, энди-чи… энди?..» У, яна расмга тикилди. Бунисида алланарса камдай. «Ҳа, вой соддалигим қурсин, галстуги йўқ-ку, бунинг. Вой, мана. Кўкрагидаги… комсомол значогими. Менинг Валижоним комсомол?!»\nМеҳри опа хатни ўқий бошлади. «…Ойижон, қишда мен мактабимиз йўлидаги музлаган кўлда яхмалак отаётган қизни кўриб қолдим. Кўрдиму ўтиб кетавердим. Бирдан қиз чинқириб қолди. Ўгирилиб қарасам, муз ёрилиб, чўкиб кетаётибди. Дарров орқамга қайтиб, қорним билан муз устига эмаклаб бориб, қизнинг қўлидан тортдим. Роса қийналдим. Ўзим ҳам сувга тушиб кетишимга сал қолди. Яхшики, уни қутқариб қолдим. Рост-да. Ёрдам бермасам чўкиб кетарди-да, ўзингиз шундай дер эдингиз-ку, буни мен сизга ёзмаган эдим. Яқинда ўша қизнинг дадаси менга, устига отим ёзилган соат мукофот берди. Мукофотни сбор йиғилишида топширишди. Бўлмасам олмасдим-а. Каникулга борганимда шу соатни сизга олиб бораман, хўпми, ойижон, оласиз-а?»\n— Оббо азамат-эй, оббо азамат-эй…\n— Ҳа, сиз ўринлатасиз, опа. Москвада сўзлаган одам…\n…Мен Валижонни ўз кўкрак сутим билан тарбияладим. Йўқ, мен уни юрак-бағримнинг ҳарорати билан вояга етказдим. Бу юрак, мана шу қалбимизнинг кучли ҳарорати олдида атом бомбалари ҳам музга айланади. Тинчлик бўлсин деб, қўйилаётган имзолар миллионлаб, юз миллионлаб пок қалбли кишиларнинг имзосидир. Бу шундай зўр кучки, ҳар қандай атом бомбаси ҳам унга бас келолмайди…\nЎтирганларнинг кўз олдида, худди шу саҳнада қизил галстугини ҳилпиратиб, бир неча марта декламация айтган, ҳамманинг ҳавасини келтирган Валижон намоён бўлди. У ҳозир ҳам саҳнада қўнғироқдай овозини жаранглатиб шундай деб тургандай:\n← Аввалги Аввалги Шукрулло. Кафансиз кўмилганлар (роман)\nКейинги → Кейинги: Норали Очилов. Дарча (ҳикоя)


Ҳа, навбатдаги Galaxy'лар ҳақида адашмаган эканмиз! - Terabayt.Uz\nҲа, навбатдаги Galaxy'лар ҳақида адашмаган эканмиз!\nБу ҳақида олдин ҳам хабар берган эдик: Samsung 2020 йилги флагман оиласига, кутилганидек Galaxy S11 эмас, балки Galaxy S20 деб ном бермоқчи. Ушбу хабар илк маротаба таниқли Ice Universe томонидан тарқатилган эди ва инсайдер бу маълумотни яна бир бор тасдиқлади. Флагманни қайта номлаш асосли равишда амалга оширилди, бизнингча. Samsung ўтган ўн йилликда ҳар йили биттадан S серия флагман тақдим қилди ва 2019 йилни S10 билан тамомлади.\n2020 йил билан бошланган олдиндаги ўн йиллик смартфонларининг дастлабкисини Galaxy S20 деб номлаш икки ўн йиллик смартфонлари ўртасидаги фарқни кўрсатади, айниқса, Galaxy S10 билан Galaxy S20 ёнма-ён қўйилганда.\nSamsung'дагилар Galaxy S20 сериясини барча томондан энг мукаммал даражада жиҳозламоқда. 2020 йилги оилада энг камида учта вакил бўлади: Galaxy S20, Galaxy S20+ ва Galaxy S20e. Galaxy S20 5G бўлиши ҳам эҳтимолдан ҳоли эмас.\nЯнги серия вакилларининг баъзи бозорлар учун чиқарилган талқинига Exynos 990, аксарият бозорларга мўлжалланган версияларга эса Snapdragon 865 чипи ўрнатилади.\nҚурилмаларнинг барчаси ўтган йилги флагманларга қараганда каттароқ ҳажмли аккумулятор билан жиҳозланади. Маълумот учун, Galaxy S20+ да 5 000 мА/соатли аккумулятор бўлиши айтилмоқда. Компания янги қурилмаларини 11 февраль куни тақдим қилиб, 18 февралдан бошлаб сотувга чиқармоқчи.\nGalaxy S20 ва S20+ ларга тўрт линзали камера модули ўрнатилиши, уларнинг асосийси тўққиз пикселдан битта пиксел ҳосил қилиб («pixel binding» усули), 12МП тасвир яратувчи 108 мегапиксел резолюцияли линза бўлиши кутилмоқда. Модул таркибида, шунингдек, камида 48 мегапикселли телефото, 5х оптик зумли ва ультра кенг бурчакли камералар бўлади.\nЭкраннинг янгиланиш частотаси ҳам 120Hz га кўтарилади.\nФлагманлар тақдим қилинишига ҳали бир ойдан ортиқ вақт бор. Бу давр мобайнида янада кўпроқ маълумотлар тарқалишини кутиб қоламиз. Янгиликлар учун бизни кузатишда давом этинг.\nЎҚИНГ: Galaxy S11 моделлари ҳақида янги хабар тарқалди\n#Samsung Galaxy S11 #Ice Universe #Samsung Galaxy S20


Ҳисоб рақам очиш, ариза бериш, онлайн омонат — Миллий банк билан ҳаммаси осон\nҲисоб рақам очиш, ариза бериш, онлайн...\n09.03.2020 16:40 0 1757\nҲисоб рақам очиш, кредит олиш учун ариза бериш, онлайн омонатни расмийлаштириш, барча турдаги тўловлар ҳамда халқаро пул ўтказмалари.... Мана шундай хизматларни тез ва сифатли амалга оширувчи Миллий банкнинг яна бир ҳудудий маркази ўз фаолиятини бошлади. Манзил эса Тошкент вилоятининг Олмалиқ ҳамда Чирчиқ шаҳарлари. Марказ ходимлари замонавий коммуникация воситалари ҳамда мебеллар билан тўлиқ жиҳозланган янги бинода фаолият бошладилар.\nМазкур замонавий банк хизматлари маркази анча ихчамлашган, ҳам майдон жихатдан, ҳам ишчилар сони жихатидан. Шундай бўлсада унинг иш бериш самараси анча ўсган. Сабаби бу ерда барча бирламчи хизматлар кўрсатилади, ва уларнини амалга оширувчи асосий куч универсал персоналлардир. Хўш универсал ходимга эга марказ қулайлиги нимада ўзи?\n— Бунги кунда марказимизда энг камида 5 йиллик иш тажрибасига эга ходимлар фаолият юритиб келмоқда. Ходимларнинг универсаллиги шундаки, мижозни қизиқтирган ҳар қайси банк хизмати ҳақида маълумот бериш, сўралган хизматни кўрсатиш имконига эга, — дея таъкидлайди «Ўзмиллийбанк» АЖ Олмалиқ банк хизматарини кўрсатиш маркази мудири Умил Умаров. — Мисол учун, валюта айрибошлаш учун мижоз марказимизга келди. Мижозни кредит хизматларимиз қизиқтириб қолди. Мижоз билан ишлаётган ходим кредит бўйича барча тамойилларни тушунтириб бериш билан бирга шу йўналишда хизмат кўрсатиш билимига эга. Мижоз биринчидан вақт йўқотмайди, овора ҳам бўлмайди.\nЎзмиллийбанкнинг Олмалиқ шаҳар филиали қошида ташкил этилган ушбу марказида 14 та универсал ходимлар мижозларга хизмат кўрсатади. Бундан ташқари бу ерга 2 та пул айрибошлаш банкоматлари жойлаштирилган. Мазкур 80 кв метрлик бинонинг 2 қаватида 7 та ходим юридик шахсларга хизмат кўрсатади.\n— 1998 йилдан бери «Ўзмиллийбанк» мижозиман. Хизмат кўрсатиш сифати юқори ва қатор қулайликларга эга бўлгани учун мазкур банк билан ҳамкорлик қиламан, дейди банк мижози, — Саидолимхон Мамадов. — Кредит олсак ҳам, пул маблағларини ўтказсак ҳам барчаси тезда амалга оширилади. Ходимлар ўз ишини яхши биладиган малакали ва хушмуомала. Банк соҳасидаги янгиликлар ва янги хизматлардан доимий равишда бохабар қилиб туришади.\nТаъкидлаш керакки, аҳолига сифатли банк хизматларини кўрсатиш мақсадида, «Ўзмиллийбанк» АЖ томонидан «Банк хизматларини кўрсатиш марказлари» географияси янада кенгайтириш борасида чора-тадбирлар амалга оширилмоқда.\nреклама Ўзмиллийбанк Миллий банк\nИқтисодиёт 26/06, 08:29\nРоссиядан Ўзбекистонга пул ўтказмалари тармоғи кенгайтирилмоқда


БУГУННИНГ ЭНГ ДОЛЗАРБ МАСАЛАЛАРИ ҲАҚИДА.\nБугунги кунда Ўзбекистонда Каримовдан кейин ким Ҳокимиятга келади деган масала барча фуқаролар учун бирдек энг мўҳим масала бўлиб турибди.\nБу масала ҳам халқ учун, ҳам мансабдор шахслар учун, камбағалу бой учун, ҳокимият вакилию оддий ҳайдовчи учун, милисаю оддий деҳқон учун ҳам бирдек мўҳимдир.\nБугун Каримовга ворис бўлиш учун Ўзбекистонда Ворислар Гуруҳи ўртасида кураш бошланиб кетди. Бу ҳақда алоҳида мақола мана бу ерда чоп этилди( http://ihrsu.org/Voris.htm ).\nЭндиги масала ана шу Ворислар Гуруҳларини яхши ўрганиш, тахлил қилиш, ҳар бир Гуруҳнинг Ворисликка танлаган одами ким ва қандай инсон эканлигини халққа кўрсатиб бориш ва уларга қарши халқнинг ўз вакили бўлиши мумкин бўлган номзодларни таниб ва ўрганиб бориш мўҳим масаладир.\nҲозир Рустам Иноятов/МХХнинг Гуруҳининг вакили Ворислар курашида 1нчи ўринда турибди. Бунинг сабаблари юқорида кўрсатилган мақолада айтиб ўтилган. Айни Гуруҳ халқ учун энг ёмон Гуруҳдир.\nБу Гуруҳ вакилини ҳокимиятга келиши халқ учун Каримов сиёсатини янада ёмонроқ, янада зўравонроқ, янада ваҳшийроқ олиб борилиши демакдир.\nШу учун ана шу Гуруҳ вакилини аниқлаш ва уни кимлигини, қандай инсон эканлигини фош қилиш айни пайтда мўҳим вазифалардан биридир.\nБу ишда нафақат сиёсатда ва таҳлилий ишларда кучли ва тажрибали инсонлар, оппозиция вакиллари балки Ўзбекистондаги виждонли мансабдор биродарлар , турли туман соҳаларда Ҳукуматга яқин ишлайдиган биродарлар ҳам ўзларининг ҳиссаларини қўшадилар деб умид қиламиз.\nЧунки Каримовдан сўнг Ҳокимиятга МХХ вакили келса бу ҳамма учун бирдек улкан фалокатлар кириб келишини англатади. Агар бугун МХХ давлатнинг бир идораси сифатида иш юритаётган бўлса, бу гуруҳнинг вакили Ҳокимиятга келганда бутун мамлакат бўйлаб МХХ сиёсати юритилади.\nБу дегани ҳамма инсонлар, уларнинг мансабию бойлигидан, гуноҳкорми ёки бегуноҳ, софдил ва тоза инсонми, бўлардан ҳам қатьий назар бирдек МХХннг қаттиқ назорати остига тушадилар деганидир.\nАна шунинг учун ҳам эркинлик ва озодликни қўмсаган, ўз ҳақ ва ҳуқуқларини ҳурмат қилиниши истаган барча инсонлар бирдек ҳаракат қилишлари лозим. Фақат бугунни ўйлаш, бир амаллаб кун ўтказиш, бойлик орттириш билан машғул бўлган инсонлар! Огоҳ бўлинглар! Агар Сиз мамлакатдаги сиёсий воқеаларга бепарво бўлсангиз бир кунда, тўсатдан барча топганингиздан ҳам, озодлигингиздан ҳам ажралиб қолишингиз мумкин. Шу учун барча ФУҚАРОЛАРДАН КУНДАЛИК ҲАЁТДАГИ ВОҚЕАЛАРГА ЭЪТИБОР БЕРИШ, жамиятда фаолроқ бўлиш, халқнинг бахт ва саодати учун курашаётган сиёсий ташкилотлар билан қизиқиш, уларнинг фаолиятларига аралашиш талаб қилинади!\nМамлакатда бўлаётган ишларга , айниқса сиёсий воқеаларга бепарво бўлманглар!\nҲар бир инсоннинг ҳар бир сўзи улкан воқеаларга ўз таъсирини ўтказа олади. Океанлар томчилардан пайдо бўлган сойлар, сойлардан дарёлар, дарёлардан денгизларга қуйилганидан пайдо бўлганидек мамлакатдаги улкан сиёсий жараёнлар ҳам ҳар бир фуқаронинг томчи томчи айтган жавоҳир сўзларидан пайдо бўладиган сиёсатдан озуқланади.\nШУ САБАБДАН СИЗДАН ИЛТИМОСИМИЗ: ВОҚЕАЛАРГА БЕПАРВО БЎЛМАНГЛАР! ЖАМИЯТДА, ШАҲАР, ҚИШЛОҚ ВА МАМЛАКАТ ҲАЁТИДА БЎЛАЁТГАН БАРЧА ЖАРАЁНЛАРГА ФАОЛРОҚ ҚАТНАШИНГЛАР.\nСИЗЛАРНИНГ ФАОЛЛИГИНГИЗ МАМЛАКАТ РИВОЖЛАНИШИ, СИЗНИНГ ВА БОШҚА БАРЧА ИНСОНЛАРНИНГ ОЗОД ВА БАХТЛИ ЯШАШЛАРИНИНГ ГАРОВИДИР!\nБарча биродарлардан бу хабарни ўз тармоқлари орқали таниш билишларига тарқатишлари шу куннинг мўҳим бир вазифасидир.


“Обод”га қарши ўйинни Қодиров бошқаради | "NAVBAHOR" FUTBOL JAMOASINING RASMIY WEB SAHIFASI\n“Обод”га қарши ўйинни Қодиров бошқаради\n16 сентябрь куни жамоамиз навбатдаги турда Тошкентда “Обод” меҳмони бўлади. Пойтахтдаги “Жар” ўйингоҳида ўтказиладиган учрашувни навоийлик ҳакам Зокир Қодиров бошқариб боради. Унга қанотларда тошкентлик Дониёр Сайлалов ва Алишер Усмановлар ёрдам беришади. Захирадаги ҳакам сифатида Аскер Нажафалиев қайд этилган. Назоратчи ҳакамлик эса Шамиль Жумаев зиммасига юклатилган. Учрашувни ПФЛ вакили сифатида Фарҳод Магаметов кузатади. “Олмалиқ” билан ўйиндан кейин жамоамиз аъзоларига Ҳайит байрами муносабати билан қисқа муддатлик таътил эълон қилинганди. Бугундан футболчиларимиз “Обод”га қарши ўйинга тайёргарликни бошлашди. Айни пайтда дастлабки машғулот давом эттирилмоқда.


Боғланган қўшма гаплар тараққиёти\nHome icon Бош саҳифа»Ўзбек тилини ўрганамиз»Грамматика тарихи»Боғланган қўшма гаплар тараққиёти\n1. Боғланган қўшма гаплар бўйича назарий маълумот.\n2. Қиёслаш муносабатини ифодаловчи боғланган қўшма гаплар.\n3. Пайт муносабатини иодаловчи боғланган қўшма гаплар.\n4. Сабаб-натижа муносабатини ифодаловчи боғланган қўшма гаплар.\nАнъанавий тилшуносликда боғланган қўшма гапларнинг маъно жиҳатдан беш тури: 1) қиёслаш муносабати; 2) пайт муносабати; 3) айирув муносабати; 4) сабаб- натижа муносабати; 5) изоҳлаш муносабати санаб ўтилади ва ҳар бир турнинг формал-грамматик томони таҳлил қилинади (Ўзбек тили грамматикаси, 1976). С.Солихўжаева тадқиқотларида эса боғланган қўшма гаплар орасидаги мазмуний муносабатлар ҳақида фикр юритилади (Нурмонов А., Маҳмудов Н., Аҳмедов А., Солихўжаева С., 1992, 120-200).\nРус тилшунослигида боғланган қўшма гаплар таркибидаги боғловчиларнинг иштирокига кўра икки гуруҳга ажратилади: а) очиқ структурали боғланган қўшма гаплар; б) ёпиқ структурали боғланган қўшма гаплар (Белошапкова В.А., 1967, 62-69). С.Солихўжаева тадқиқотларида ҳам ўзбек тилидаги боғланган қўшма гаплар шу тамойил асосида таҳлил этилади (Нурмонов А., Маҳмудов Н., Аҳмедов А., Солихўжаева С., 1992, 127).\nАлишер Навоий насрий асарларидаги бир бош бўлакли боғланган қўшма гаплар таҳлил этилганда, шу нарса маълум бўлдики, бундай гапларни асосий боғловчи восита ва бириктирув боғловчисидир. Маълумки, ва боғловчиси гапнинг уюшиқ бўлакларини ҳам, қўшма гап таркибидаги содда гапларни ҳам бир-бирига боғлайди. Ҳозирги ўзбек тилида бу боғловчи билан «қўшма гап компонентлари сирасини давом эттирганда, биринчи ва иккинчи компонентни боғласа, кейинги компонент бошқа тенг боғловчи орқали ёки интонация орқали боғланади. Бошқача қилиб айтганда, биринчи ва иккинчи компонентларда бир тенг боғловчи грамматик форма сифатида иштирок этса, қолган компонентлар орасида бошқа бир тенг боғловчи грамматик форма сифатида иштирок этади. Бу стилистик жиҳатдан равонликни таъминлайди» (Нурмонов А., Маҳмудов Н., Аҳмедов А., Солихўжаева С., 1992, 127). Ва боғловчисининг семантик доираси эски ўзбек тилида, шу жумладан, Алишер Навоий асарлари тилида нисбатан анча кенгдир, у уюшиқ бўлакларда, айниқса қўшма гап кўчимидаги содда гап компенетларинининг турли мазмун муносбатларини ифодалашда фаол қатнашган (Аширбоев С., 1990, 295-297).\nАлишер Навоий асарлари тилида эса ва боғловчиси такроран қўллана беради. Мисол: Деванлар учун феҳрист битиб эрдилЎр ва ҳар бирин мавсум бир исмға қылыб эрдилЎр ва бу исмға фақир баис болғаныны дағы изҳыр қылыб эрдилЎр (ХМ 57).\nФикримизча, бунга асосий сабаб ва боғловчисининг эски ўзбек тилида қўлланиш имкониятининг кенглигидир. Бу боғловчининг Алишер Навоий даврида уюшиқ бўлакларни боғлаш билан биргаликда янги гапнинг бошланишини кўрсатувчи ишора сифатида қўлланиши Ғ.Абдураҳмонов томонидан тадқиқ этилган (Абдурахмонов Г., 1960, 21) ва бу фикр бошқа туркийшунос олимлар томонидан ҳам маъқулланган (Мирзазода., 1968, 97). Демак, айнан мана шу ҳолат, яъни, ва боғловчисининг янги гапнинг бошланишини кўрсатувчи ишора сифатида ҳам қўлланиши очиқ структурали боғланган қўшма гапларда содда гапларни истаганча давом эттириш имконини берган. Иккинчидан, бу ҳолатни боғловчи шаклий воситаларнинг мавқеи у қадар муҳим эмаслиги билан ҳам изоҳлаш мумкин.\nСинтактик конструкциялар семантикаси ҳақида сўз юритилганда модус ва диктум атамаларига тўхталиб ўтиш лозим. Модус ва диктум гапларнинг семантик хусусиятини белгилаб берувчи тушунчалар ҳисобланади. Бу тушунчалар рус тилшунослари ва ўзбек тилшунослари томонидан ҳам эътироф этилган.\nМаълумки, диктум гапда асосий фикр-воқеанинг ифодаловчиси сифатида тушунилса, модус диктум воқеанинг субъектив интерпретацияси (ЧеремисинаМ.И., Колосова Т.А., 1987, 34) ҳисобланади. Модус ва диктум содда гапларда ҳам, қўшма гапларда ҳам мавжуд бўлади. Айниқса, қўшма гапларда уларнинг актуаллашуви ўзига хос бўлади.\nМаълумки, қўшма гапларда икки ёки ундан ортиқ воқеалар ифодаланади. Мана шу воқеалар семантик хусусиятига кўра 2 хил бўлади:\n1. Диктум воқеа.\n2. Модус воқеа.\nЭргашган қўшма гаплардаги диктум ва модус мазмуннинг ифодаланиши, уларнинг ўзига хос хусусиятлари Н.Маҳмудовнинг тадқиқотларида кенг ва атрофлича ёритилган (Маҳмудов Н., Нурмонов А., 1995, 166-218).\nБу хусусда Н.Маҳмудов шундай ёзади: “Бу ўринда гап маъносидаги икки хил табиатли мазмунни фарқлаш керак бўлади. Мазмуний синтаксиснинг тараққиёти муносабати билан, - деб ёзади В.А.Белошапкова, - жуда кўп тилшунослар томонидан турли вақтларда айтилган гап маъносида бир-биридан принципиал фарқланувчи икки тур мазмун – борлиқни акс эттирувчи холис мазмун ва фикрловчининг ана шу борлиққа муносабатини акс эттирувчи субъектив мазмун қўшилган, деган фикр алоҳида долзарблик касб этади”. Ва боғловчили қўшма гапларда турли мазмун муносабатлари ифодаланган. Улар қуйидагилар:\n1. Қиёслаш муносабати. Бундай гапларда икки денотатив воқеа ўзаро қиёсланади. Мана шу қиёсланиш асосида ҳар иккала денотатив воқеа учун умумий бўлган семантика намоён бўлади. Масалан: Ҳақ малын кµйдиргЎнни девана дерлЎр вЎ йаруқ кµндЎ шами кЎфурий йаққанны ақлдын бегана дерлЎр (МҚ 111-112).\nБиринчидан, ушбу гап таркибидаги содда гаплар тенгланиш асосида алоқага киришган, яъни ҳар бир денотатив воқеа якка ҳолда ҳам қўллана олади. Лекин иккинчи томондан, жипс мазмуний боғланиш бор. Аввало, ҳар иккала гапда битта умумий семантика-ақлсизлик изоҳланмоқда. Биринчи денотатив воқеа (Ҳақ малын кµйдиргЎнни девана дерлЎр) асосий воқеа, иккинчи денотатив воқеа (Йаруқ кµндЎ шами кЎфурий йаққанны ақлдын бегана дерлЎр) изоҳловчи воқеа иккинчи денотатив воқеага қиёсланган ҳолда унинг маъноси янада чуқурроқ, кенгроқ изоҳланмоқда.\nҲақ молини куйдирган одам кундузида шам ёқиб юрган кишига ўхшатилмоқда. Ўз-ўзидан маълумки, кундузи шам ёқишга ҳеч қандай ҳожат йўқ. Кундузида шам ёқиб юрган киши, албатта, ҳаммага кулги, масхара бўлади. Ҳақ молини куйдирганлар айнан шундай кишиларга қиёс қилинмоқда. Бу гап асосида Ҳақ молин куйдирган ёруқ кунда шамъи кофурий ёққан билан баробар деган мазмун ётади.\nҚўшма гаплар таркибидаги гапларнинг семантик боғланишида гаплар таркибидаги оппозитив воситалар муҳим роль ўйнайди*. Бундай оппозитив воситалар ҳар иккала гап таркибида келиб ҳавола бўлаклар (Ҳавола бўлаклар ҳақида қаранг: Маҳмудов Н.,Нурмонов А., 1995, 172) каби бир-бирини талаб этади, семантик муносабатга киришади.\nЮқоридаги мисолда денотатив воқеаларнинг семантик боғланишида ҳақ молин куйдирган - ёруқ кунда шамъи кофурий ёққан, девона – ақлдин бегона оппозитив воситаларнинг оппозитив муносабати муҳим восита сифатида иштирок этмоқда.\n2. Пайт муносабатини ифодалаган. Анъанавий тилшуносликда ва боғловчиси содда гапларни бир-бирига боғлаганда: а) ўзи боғлаган содда гапларда ифода қилинган иш-ҳаракат, воқеа ва ҳодисаларнинг бир вақтда бўлганини; б) иш-ҳаракатнинг кетма-кет бўлганини ифодалаш айтилади (Шоабдураҳмонов Ш., Асқарова М. ва б., 1980, 426).\nҒ.Абдураҳмонов тўғри таъкидлаганидек, бириктирув боғловчили қўшма гапларнинг бошқа маъно турлари ҳам маълум даражада пайт маъноси билан боғланади, аммо уларда ўзига хос маъно етакчи бўлади. Шунингдек, маълум бир пайт билан боғлиқ бўлган қўшма гапларда ҳам қўшимча, бошқа маъно оттенкалари бўлиши мумкин (Абдураҳмонов Ғ.Қўшма гап синтаксиси асослари.-Т., 1958, 73).\nЭски ўзбек тилида ҳам пайт мазмуни қуйидагича ифодаланган:\nҚўшма гап таркибидаги ҳар икки денотатив воқеа бир пайтда содир бўлади: Батахсис, «Кимйаи саадат»дин ва шайх Азизи Насафий... расаилин ҳам таъриф қылурлар эрди ва андын сЈзлЎр нақл қылурлар эрди (ҲСҲА 78). Денотатлар мазмуний боғланиши «Кимёи саодат»дин, расоилин-андин лексик воситалари оппозицияси орқали юзага чиқмоқда. Андин лексемаси юқоридаги лексемалар билан семантик муносабатга киришган ҳолда биринчи денотат билан иккинчи денотатнинг мантиқий боғланишини таъминламоқда.\nДенотатив воқеалар бирин-кетин содир бўлади. Бирин-кетин содир бўлишлик денотатлар таркибидаги айрим лексик воситалар семантикаси орқали реаллашади:\nАхир лексемаси орқали: КЈп кишвЎр алды вЎ ахир риҳлат кЈсин чалды (ТМА 213).\nГаҳ лексемаси орқали: ВЎ гаҳ ғурбатда алил ва ғарыб элигЎ залил болдум вЎ гаҳ азизлар хизматыдын Јзµмни баҳраманд вЎ сЈзµмни дилписанд таптым (МҚ 5-6).\nНечЎ йил: ВЎ нечЎ йил алар хизматыға барыб, фақир тарийқын ихтийар қылдылар вЎ нечЎ йил алар суҳбат вЎ мулазаматларыда сулуҳ қылыб, хаақаҳларыда азим арбаинлар чықардылар (ҲСҲА 83).\nБир маҳал: Хаҳ бир маҳалда бирав учун айтған, хаҳ биравны¦ руқъасыға жаваб йыбарған (ҲПМ 82).\nАндын сЈ¦рЎ: Сабзаварда қаза мансабыны а¦а бергЎндµрлЎр, андын сЈ¦рЎ Исфарайында қази болғандур (МН 58).\nМуддатидурким: ВЎ Кирман вилоятида ҳукумат қылды вЎ муддатидурким, падшаҳ эшигидЎ амарат деваныда муҳр басадур (МН 184). Ушбу мисолда воқеаларнинг кетма-кет рўй бериши предикатлар орқали ҳам шаклланган. Биринчи денотатнинг предикати ўтган замон феъл шакли билан ифодаланган бўлса, кейинги денотатнинг предикати ҳозирги-келаси замон феъл шакли билан ифодаланган.\n3. Сабаб-натижа мазмуни ифодаланган.\nСабаб-натижа муносабати ҳақида гапирар экан, Ғ.Абдураҳмонов бундай муносабатнинг юзага келишида фақат боғловчилар эмас, балки содда гаплар таркибидаги айрим бўлакларнинг семантикаси роль ўйнашини таъкидлайди (Абдураҳмонов Ғ., 1958, 73).\nМисолларга мурожаат қилайлик: «Минжоҳун-нажот» қасидасыда ҳидаят тарийқын тµзµб-мен вЎ залалат аҳлыға нажат шаҳраҳын кЈргµзµб-мен (МЛ 124).\nУшбу мисолда Ҳидоят тарийқи – нажот шоҳроҳи сўз бирикмаси оппозитив муносабатни юзага келтирмоқда. Ҳидоят тарийқи сўз бирикмасининг семантикаси нажот шоҳроҳи орқали изоҳланмоқда. Ҳидоят тарийқи лексик бирикмасининг мазмуни тўғри йўлга етаклаш йўли ёки қоидаси демакдир. Нажот шоҳроҳи эса нажотнинг катта йўлидир. Ҳидоят тарийқи – нажот шоҳроҳи изоҳловчи-изоҳланмиш муносабати орқали сабаб-натижа мазмуни келиб чиққан. Демак, залолат аҳли учун нажот йўли бу ҳидоят тарийқидир, яъни уни ўрганиш, ундан огоҳ бўлиш. Залолат аҳли ҳидоят тарийқини ўрганиш орқалигина тўғри йўлга чиқиш мумкин.\nМаълумки, ҳозирги ўзбек тилида аммо грамматик шаклининг ўзаро зид бўлган содда гапларни бир-бирига боғлаши тилшунослар томонидан эътироф этилган. Лекин эски ўзбек тилида бу шакл бир-бирига зид бўлмаган содда гаплар таркибида ҳам қўлланади. Ва шакли эса зидлов муносабатли қўшма гаплар таркибида ҳам келган. Бундай ҳолатлар ҳам мазкур шаклларнинг содда гапларни боғлашда асосий восита эканлигига шубҳа уйғотади.\nАммо боғловчиси қуйидаги ўринларда учрайди:\n1. Зид муносабатли қўшма гапларда: Ҳуши барыда йахшы абйатлар айтыб эрди, амма жунун вақтыда бу байтны кЈп оқур эрди (МН 35).\nДенотатлар орасидаги зид муносабат хуши бор-жунун, яхши абёт - бу байт оппозицияси орқали ифодаланган. Хуши бор - функционал бўлмаган предикатив бирикмаси жунун лексемаси билан семантик жиҳатдан ўзаро зид муносабатни юзага келтира олади, яъни аслий зидлик ҳисобланади. Яхши абётлар - бу байт сўз бирикмалари, тўғрироғи, яхши - бу лексемалари ўзаро зидлик оппозициясини келтириб чиқара олмайди, лекин бу лексемаси мазкур мисолда ёмон лексемасининг субститути сифатида келган бўлиб, контекстуал жиҳатдангина шу лексеманинг семантикасини ўзига олган. Демак, бундай зидликни нисбий зидлик деб аташ мумкин. Мазкур гапни қуйидаги кўчимда ифодалаганда мақсад ойдинлашади. Қиёсланг: Ҳуши барыда йахшы абйатлар айтыб эрди, амма жунун вақтыда йаман байтларын кЈп оқур эрди йЎки йахшы байт айтмас эрди.\n2. Семантик жиҳатдан зид бўлмаган қўшма гаплар таркибида. Бундай гапларда аммо боғловчиси семантикасида зидлик тушунчаси бўлмайди, балки боғловчилик функцияси сақланиб қолган ҳолда, аммо сўзида таъкид маъноси ҳам бирга англашилади, лекин от ва унинг субститути оппозицияси икки гап семантикасининг бир-бирига алоқадорлигини таъминлайди. Дағы Истаҳрны бина қылды, амма кЈпрЎк авқат анда болур эрди (ТМА 185). Шаклий томондан қараганда, зидлов боғловчи иштирок этган, демак, зидлов муносабат шаклланиши керак, лекин бу мисолда зидлаш муносабати йўқ. Денотатлар Истаҳрни - анда оппозицияси орқали боғланмоқда. Мазмунан кетма-кет рўй берган икки денотатив воқеа тенг мавқеда, пайт муносабати ифодаланган. Мазкур гапнинг иккинчи компоненти предикатида бўлишлилик семаси акс этган бўлса, «Дамовадни бино қилди, аммо анда гаҳи бўлур эрди (ТМА 185)» мисолида предикатда гарчанд бўлишлилик шакли реаллашган бўлса-да, мазмунан бўлишсизликни ифода қилади. Бир қарашда аммо боғловчиси ўзаро зид мазмун муносабатидаги гапларни боғлагандек кўринади, лекин қўшма гапнинг умумий мазмунида бир компонент мазмуни иккинчи компонент мазмунини инкор этаётгани йўқ, яъни Дамовадни бино қилганлиги, унда гаҳи бўлишига қарши қўйилаётгани йўқ, бошқача айтганда, иккинчи гап биринчи гап мазмунига зид эмас, лекин гапда зиддияти бўлмаган Дамовад – анда от ва олмош (субститут) оппозицияси мавжуд.\n1. Қўшма гаплар билан ёйиқ содда гаплар ўртасидаги фарқни тушунтириб беринг.\n2. Эски ўзбек тилида боғланган қўшма гаплар қандай боғловчилар ёрдамида боғланган?\n3. Боғланган қўшма гапларга 10та мисол ёзинг.


«Телба» Илон Маскнинг Tesla’си дунё автосаноатини «дафн этади»ми? | Futura – ҳаммаси ахборот технологиялари, маркетинг ва стартаплар ҳақида «Телба» Илон Маскнинг Tesla’си дунё автосаноатини «дафн этади»ми? – Futura – ҳаммаси ахборот технологиялари, маркетинг ва стартаплар ҳақида\nЖасур ғоялар инсониятни доим олдинга силжитиб келган. Биз кундалик турмуш тарзида фойдаланаётган қулайликларнинг ҳар бири ўз вақтида бирор «телба»нинг хаёлий «маҳсулоти» бўлган. Деярли ҳар бир «телба» ўз ғояси туфайли «ақли расо»лар томонидан мазах қилинган, даккилар эшитган. Ғоя ҳаётга татбиқ этилгандан сўнг эса дакки берувчилар ҳеч нарса кўрмагандек янги қулайликдан фойдаланиб кетаверган.\nИлон Маск Tesla компанияси асосчиси эмас. Аммо у 2004 йилда бу компанияга келганда, Tesla конвейерида фақат битта электромобил – нархи 100 минг доллар турадиган Roadster спорткари бўлган, холос. 2006 йилга келиб Маск компаниянинг янги, кўпчиликка хомхаёл бўлиб кўринган режасини овоза қилди: оммабоп электромобиллар ишлаб чиқариш.\nИлон Маск билан таниш бўлганлар уни «уддалаб бўлмайдиган ишларга қўл урадиган одам» деб таърифлашади. Маск бирор-бир муаммо билан юзма-юз келганда, уни ҳар қанча тўлов талаб қилинмасин ҳал қилишга киришади ва бошқалар нореал деб ҳисоблаган ишларни мунтазам қилиб келади.\n2006 йилда электромобил оммабоп бўлиши мумкинлиги ҳеч кимнинг хаёлига ҳам келмаган – «электромобил албатта қиммат бўлади» деган фикр устувор бўлган эди. Шу боис, Маскнинг режаси жиддий қабул қилинмади, шунчаки бир телбанамо пиарга йўйилди. Аммо воқеалар ривожи бошқача кечди.\n2012 йилда сотувга нархи 75 750 доллардан бошланадиган, бир бор қувват олиб, 502 километргача юрадиган бир двигателли Tesla Model S чиқди. 2012 йилнинг 12 ноябрида у Америкада Motor Trend журналининг «Йил автомобили» совринини қўлга киритди. Бу бошланиши эди.\n2015 йилда компания Tesla Model X’ни, 2016 йилга келиб нархи 35 минг доллар турадиган, қайта қувватлантиришсиз 320 километр юрадиган Tesla Model 3’ни сотувга чиқарди.\n2017 йил ноябрь ойида компания 40 тонна юк билан 800 км юрадиган Tesla Semi тақдимотини ўтказди. Унинг сотувга чиқарилиши 2019 йилга мўлжалланган. Уни дунёдаги биринчи электр юкташигич дейишмоқда.\nРақамлар: 2018 йилнинг август ойида Америка бозорида сотилган Tesla Model 3’нинг умумий нархи 1 млрд. долларни ташкил этди ва Tesla енгил автомобиллар сотиш бўйича Америкада пешқадамга айланди. Toyota Camry ва Honda Accord ортда қолиб кетди. 10 йил аввал буни ҳеч ким хаёлига ҳам келтирмаганди. Япония автосаноатчилари Америка бозорида етакчи ўринларни эгаллаш учун ўнлаб йиллар давомида меҳнат қилишган. Яқингача Америка автокорхоналарининг бирортаси японлардан ўзиб кетишни орзу ҳам қила олмаётган эди. Tesla Model 3 эса буни 13 ойда уддалади.\n2018 йил 1 июль куни Илон Маск Tesla автомобилларини ишлаб чиқариш ҳажми ҳафтасига 7 минг донани ташкил этганини маълум қилди.\nАвтомобилларни сотишда ҳам Tesla эски услубдан – мустақил дилерлар орқали, содда қилиб айтганда, дўконларда сотиш амалиётидан воз кечди. Сотиш Tesla’нинг интернет-сайти орқали амалга оширилади. Бу тизим Apple компанияси ўз маҳсулотларини сотиш тизимига ўхшайди. Tesla автосалонлари эса шунчаки кўргазма майдончаларидир.\nКомпания инвесторлари сафида Google бунёдкори Ларри Пейж ва Сергей Брин, eBay асосчиси ва президенти Жефри Сколл, Daimler AG, Toyota ва Илон Маск. Биринчи босқичда ҳаммадан кўп маблағни (70 млн доллар) Илон Маск киритган.\nСаккиз йил мобайнида компания зарарга ишлаб келмоқда. 2017 йилдаги зарар 2,24 млрд. долларни ташкил этди. Шунга қарамасдан, компаниянинг бозор капитализацияси ўсишда давом этди ва 64,25 млрд. АҚШ долларини ташкил этди. Бу билан Tesla капитализацияси General Motors ва Ford Motor каби компанияларникидан юқорилаб кетди.\nИлон Маск автомобил архитектураси бўйича янги ғояларни қабул қилиш ва ўрганишда давом этмоқда. 2019 йилда Model Y кроссовери тақдим қилиниши режалаштирилган. Беш йилдан кейин эса нархи 25 000 доллар бўладиган электромобиллар ишлаб чиқариш назарда тутилган. Бу эса электромобил нархи Америкадаги ҳамёнбоп автомобиллар нархи билан тенглашади, деганидир. Бу электромобиллар савдосини янада чаққонлаштиради.\nBloomberg нашрига берган интервьюсида Илон Маск Tesla электромобилларини Европада ишлаб чиқаришни кенгайтириш режаси ҳақида гапириб берганди. Ҳозирда Нидерландияда Tesla Model S йиғилмоқда. Европада серияли ишлаб чиқаришни Tesla Model 3’нинг «бюджет» туридан бошлаш мўлжалланмоқда. Бу 3-4 йилда амалга ошиши мумкин.\nTesla «Суперқувватлагич»лар (ингл. Supercharger) — электромобилларни қувватлантириш станциялари тўрини яратмоқда. Бу станциялар қувватни асосан қуёш батареяларидан олади. 2015 йил ҳолатига келиб АҚШнинг барча асосий транспорт коридорлари станциялар билан қопланган бўлиб, мамлакатнинг бир четидан бошқа четига электромобилда етиб бориш имконини беради. Айни дамда «Суперқувватлагичлар» тўри Европа ва Осиё мамлакатларини қамраб олмоқда.\nTesla электромобилларини қувватлантириш неча пулга тушади?\nАккумулятор батареясини 85 кВт-соат қувват билан 40 дақиқа ичида 80 фоизгача қувватлантириш хизмати нархи электромобил нархига киритилган.\nҚуввати тугаган батареяни қувватлантирилган батареяга тез алмаштириш (бир ярим дақиқада) роботлаштирилган технологияси 60-80 доллар туради.\n2014 йилда Tesla ва Невада штати ўртасида тузилган битимга асосан қурилиши режалаштирилган заводда 2020 йилдан бошлаб йилига 500 минг дона батарея ишлаб чиқаради.\nИлон Маск Tesla’га яна бир нарсани олиб келди – автопилот. Бу компаниянинг аввалги раҳбари Мартин Эберҳарднинг хаёлида ҳам йўқ эди. Tesla автопилотни муттасил мукаммаллаштириб бормоқда. Яқин ойларда Model 3’нинг Тинч океанидан Атлантика океанигача масофада ҳайдовчисиз юриши кўзда тутилган, келаси йилдан эса – автопилот шаҳарларда йўлга қўйилиши мумкин. Маскнинг эътироф этишича, Model 3 шу даражада амбицияли лойиҳа эдики, у муваффақиятсизликка учраса, компания барбод бўлган бўларди, автопилот лойиҳаси ҳам худди шундай – у ёки йўлдаги ҳалокатлар сонини бир неча баробар камайтиради, ёки дастурчилар эътиборидан яширин қолган хатолар аварияларга олиб келади ва компания қайта тикланиб ололмайдиган даражада зиёнга юз тутади. Маск шундай рискка боради, бошқаси бормасди.\n2018 йилнинг учинчи кварталида ишлаб чиқарилган автомобиллар сони бўйича Tesla Porsсhe ва Jaguar’дан ўтиб кетмоқда. Марра – бир кварталда 83 500та автомобил ишлаб чиқариш. Бу кўп эмасдек туюлади, аммо бу 5 млрд. доллар деганидир. Шу билан бирга, жорий йилнинг иккинчи чорагида компания тилга олинган рақобатчиларидан ортда эди.\nҲеч бир компания ҳозирча Tesla’га рақобат қила оладиган унинг аналогини ярата олгани йўқ. Jaguar I-PACE, GM Bolt – бу ва бошқа маркалар технологик ортда қолишни бартараф қилишлари мушкул бўлади.\nTesla нафақат анъанавий автосаноатчиларга зарба бермоқчи, балки буни қисман уддалаб бўлди ҳам. АҚШда Tesla савдоси ўтган йил сентябрь ойидан бу йил сентябрь ойи оралиғида 563 фоизга ортди. Mercedes-Benz’ники эса 15,6 фоиз пасайди. Бу ҳали бошланиши. Келгуси йили Model 3 конвейердан икки баробар кўп ишлаб чиқарилади. 2020 йилда мазкур платформада кроссовер ишлаб чиқариш бошланади. 2023 йилда эса 25 минг доллар турадиган «тесламобил» ишлаб чиқариш кўзда тутилган.\nШаксиз омиллар ҳақида\nЭркин иқтисодий муҳит ва ҳақ-ҳуқуқларнинг барқарорлиги инсониятни олдинга суришга Яратган томонидан сафарбар этилган «телба» қатламнинг иқтидори юзага чиқиши учун бирдан-бир яхши муҳитдир. Мансабдорларнинг ваколатлари қатъий чегаралангани, шахсий мулк дахлсизлиги қатъий таъминлангани, мустақил суд – буларсиз ақлан ва руҳан фаол мазкур ноёб ва шу билан бирга қимматли қатламнинг иши юришиши мумкин эмасди…\nForbes ва Wikipedia маълумотлари асосида Шокир Шарипов тайёрлади


Сиёсий партиялар ўртасидаги халқаро ҳамкорлик — демократик жараёнларнинг муҳим белгиси / ADOLAT ижтимоий-сиесий газетаси\nСиёсий партиялар ўртасидаги халқаро ҳамкорлик — демократик жараёнларнинг муҳим белгиси\nЎзбекистон “Адолат” СДП Сиёсий Кенгаши раиси\nОлий Мажлис Қонунчилик палатаси Спикерининг ўринбосари\nИнсониятнинг бугунги тараққиёт босқичини халқаро ҳамкорликлар даври, деб аташ мумкин. Давлатлар ўртасида икки ва кўп томонлама ўрнатилган ҳамкорлик алоқалари мунтазам кенгайиб, мулоқотлар турли йўналишларда ўз ифодасини топмоқда. Айниқса, буни халқаро миқёсда йилдан-йилга нуфузи ортиб бораётган Шанхай ҳамкорлик ташкилотининг бугунги фаолият кўлами, унинг келгуси мақсад-вазифалари, дастурлари мисолида ҳам кўриш мумкин. Ушбу ташкилотга аъзо давлатлар ўртасида ўзаро манфаатли, тенг алоқалар ўрнатилгани халқлар фаровонлиги, тинч ҳаёти ва ҳар бир аъзо мамлакатнинг тараққиёти учун хизмат қилмоқда.\nЖорий йилнинг 13-14 июнь кунлари Қирғизистон пойтахти Бишкек шаҳрида ўтказилган Шанхай ҳамкорлик ташкилотининг навбатдаги саммити доирасида имзоланган ҳужжатлар мазмун-моҳияти ҳам бу фикрларнинг яна бир тасдиғидир.\nШу ўринда таъкидлаб ўтиш жоизки, ўтган йиллар мобайнида ташкилот аъзолари ўртага ташланган ташаббусларни қўллаб-қувватлаш ва ҳамжиҳатликда амалга ошириш борасидаги ҳамкорлиги диққатга сазовордир. Бу ҳолатни Президентимиз Шавкат Мирзиёевнинг кўп томонлама ҳамкорликни ривожлантириш бўйича ШҲТнинг Остона (2017 йил) ва Циндао (2018 йил) саммитларида илгари сурган таклиф ва ташаббуслари қўллаб-қувватланиб, амалиётга татбиқ этилганида ҳам кўриш мумкин. Жумладан, Президентимиз ташаббуси билан Циндаода Давлат раҳбарларининг Ёшларга қўшма мурожаати қабул қилинди.\nПрезидентимиз яқинда бўлиб ўтган ШҲТнинг Бишкек саммити давлат раҳбарлари Кенгаши мажлисида сўзлаган нутқида ҳам ташкилот доирасидаги амалий ҳамкорликни кенгайтиришга оид яна бир қатор муҳим таклифларни илгари сурди. Хусусан, давлатимиз раҳбари долзарб таклифларининг бешинчисида “ШҲТ доирасида парламентлараро мулоқотни тиклашга доир ташаббусларни қўллаб-қувватлаймиз. Ушбу янги механизм Ташкилот имкониятларини кенгайтириб, фаолиятимизга парламентарийлар, сиёсий партиялар ва фуқаролик жамияти институтларини жалб қилиш имконини беради”, деган фикрлар сиёсий партиялар ҳаётида янги босқични бошлаб бериши билан аҳамиятлидир.\nАввало, ушбу ташаббус партиямиз Сайловолди дастурига тўла ҳамоҳанглигини алоҳида қайд этиш лозим. Жумладан, дастурда партиямизнинг “Шанхай ҳамкорлик ташкилоти (ШҲТ) давлатлари билан гуманитар ва ижтимоий соҳаларда ўзаро муносабатларни кенгайтириш ва мазкур мамлакатларда истиқомат қилаётган халқларнинг фаровонлигини янада ошириш мақсадидаги трансчегаравий, транспорт-коммуникация, инфратузилмавий ҳамда ижтимоий лойиҳалар тарафдори” экани таъкидланган.\nМаълумки, кейинги йилларда бир қатор хорижий давлатлар билан мамлакатимизнинг икки томонлама ҳамкорлик муносабатларида парламентлараро алоқаларга ҳам эътибор қаратиб келинмоқда. Мамлакат раҳбарларининг давлат ташрифлари доирасида парламент вакилларининг иштирок этиши таъминланмоқда. Пировардида, Олий Мажлис Қонунчилик палатаси депутатлари хорижий давлатлар қонунчилик фаолиятини ўрганиш ва тажриба алмашиш имконига эга бўлмоқда.\nТаъкидлаш лозимки, сўнгги йилларда барча соҳалар қатори сиёсий партиялар фаолиятида ҳам кўплаб ўзгаришлар содир бўлди. Улардан бири сиёсий партиялар учун халқаро алоқалар майдони яратиб берилганидир. Масалан, Ўзбекистон “Адолат” СДП мисолида оладиган бўлсак, сўнгги икки ярим йил ичида партиямиз вакиллари 3 марта хорижий мамлакатларда бўлиб ўтган анжуманларга ташриф буюришди. Партиямизнинг яқин 10 йилликдаги тарихини олиб қарасак, бу анча салмоқли рақам ҳисобланади. Сафарлар давомида хорижий мамлакатлар сиёсий партиялари билан фойдали мулоқотлар бўлиб ўтди, фикрлар алмашилди.\nАйни пайтда сиёсий партиялар, жамоат ташкилотлари ўртасидаги халқаро ҳамкорликнинг ривожлантиришни даврнинг ўзи тақозо этмоқда. Давлатимиз раҳбари юқоридаги таклифни билдирар экан, масаланинг ана шу жиҳатига алоҳида эътибор қаратди.\nДарҳақиқат, ушбу йўналишдаги ҳамкорлик дунёнинг каттагина ҳудудини қамраб олган ШҲТга аъзо давлатлар ўртасидаги сиёсий, иқтисодий, ҳуқуқий, маданий-маърифий алоқалар ривожланишини янги поғонага кўтаради. Жумладан, парламентимиз қонун ижодкорлиги фаолиятида ҳам қонунларни янада мукаммал ишлаб чиқиш имконияти кенгаяди.\nПрезидентимизнинг ушбу таклифи ҳаётга татбиқ этилиши натижасида ШҲТга аъзо давлатлар партиялараро алоқалари томонлар ўртасидаги муносабатларни янги босқичга олиб чиқади. Юртимизда фаолият юритаётган сиёсий кучлар бевосита хорижий давлатлардаги сиёсий партиялар билан тўғридан-тўғри мулоқотга киришади. Шу аснода улар билан кўп томонлама партиявий ҳамкорлик йўлга қўйилади, ўзаро тажриба алмашилади, зарур хулосалар чиқарилади. Бу эса, ўз навбатида, томонларнинг партиявий фаолияти ривожланишига ва демократик жараёнларга янада мослашувига хизмат қилади.\nАйтиш керакки, ШҲТга аъзо давлатлар ва кузатувчи давлатларнинг асосий қисмида социал-демократик партиялар фаолият юритади. Демак, Ўзбекистон “Адолат” социал-демократик партияси ҳам энди улар билан тўғридан-тўғри алоқага киришади, мулоқот олиб боради, тажриба алмашади.\nПартия Сайловолди дастурини ишлаб чиқиш ҳамда уни амалга ошириш механизмларини такомиллаштириш бўйича хорижий давлатлар тажрибасидан фойдаланиш ҳамкорлигимизнинг устувор жиҳатига айланади. Бу эса, мамлакатимиз тараққиётига хизмат қилувчи янги-янги ғоялар пайдо бўлишига туртки бериши табиий. Зеро, Президентимиз 2017 йилнинг 12 июлда видеоселектор йиғилишидаги маърузасида ҳам “... сиёсий партиялар ўз дастурий мақсад ва вазифаларини, мафкуравий соҳадаги ишларини қайта кўриб чиқиб, уларга зарур ўзгартиш ва қўшимчалар киритиши, бунда жаҳон тажрибасини ўрганиш, халқаро ҳамкорликни кучайтириш фойдадан холи бўлмайди”, дея алоҳида эътибор қаратган эди.\nДавлатимиз раҳбарининг сиёсий партиялар ўртасидаги халқаро ҳамкорлик алоқаларини ривожлантиришга қаратилган бу илғор ташаббуси ижросида Ўзбекистон “Адолат” социал-демократик партияси ва унинг Қонунчилик палатасидаги фракцияси иштирок этиши Сайловолди дастуримизда назарда тутилган ташқи алоқаларни янада мустаҳкамлаш ва амалга оширишда муҳим аҳамият касб этади.\nУчастка сайлов комиссияларини тузиш қай тартибда амалга оширилади?\n“Каттақўрғон воқеаси” қонун ичидаги қонунбузарлар ...\nДаставвал шу йилнинг 3 июнь куни Каттақўрғон шаҳар ички ишлар бўлими биносида рўй берган воқеа тафсилотини яна бир карра қисқача эслатиб ўтамиз....\nЎЗБЕКИСТОН РЕСПУБЛИКАСИ БОШ ВАЗИРИ ШАВКАТ МИРОМОНО...\nШу кунларда барчамиз биргаликда юрагимизда чуқур дард билан, ўрнини тўлдириб бўлмайдиган оғир жудоликни бошимиздан кечирмоқдамиз....


Рамазон тавсиялари - Fitrat.uz\nБош саҳифа / Мақолалар / Рамазон тавсиялари\nAprel 30, 2020\tРамазон тавсиялариda fikr bildirishni o'chirish 62 Кўришлар\nРамазон ойи ҳижрий тақвимдаги тўққизинчи ой бўлиб, бу рўза ойи хисобланади. Унда Расулуллоҳ саллоллоҳу алайҳи васалламга Қуръон нозил бўлган ва Aллоҳ таоло ўзининг мусулмон бандаларини гуноҳлари ва ёмонликларини мағфират қиладиган, мусулмон инсон ўзини ва руҳини гуноҳлардан қутқарадиган ойдир.\nБу ойда рўза тутиш мусулмонларга фарз қилинган. Чунки рўза Исломнинг бешта рукнларидан тўртинчисидир. Шунингдек Рамазон ойининг бошқа ойлардан ажратиб турадиган афзалликлари кўп.\nРамазон ойида жаннат эшиклари очилади, Жаҳаннам эшиклари ёпилади ва шайтонлар занжирбанд қилинади.\nАллоҳ таоло Рамазон рўзасининг ҳукм ва ҳикматларини Қуръони каримда батафсил баён қилиб берган:\nУшбу ояти каримада Аллоҳ таоло бандаларни тақвога яъни бу ойда инсон ўзини ҳар-хил ёмон гап айтиш, ғийбат қилиш ва ҳурофотга берилмасликка, балки барча амалларни Аллоҳ йўлида адо этмоқликка чорлайди.\nМуборак Рамазон ойида тақдир кечаси бўлган тун қадр кечаси бор бўлиб, Аллоҳ таоло бу кечада бандаларининг гуноҳларини кечиради.\nРамазон ойида тавсия этилган нарсалар\n1. Ёмон одатларни яхши одатларга ўзгартириш: Рамазон ойида мусулмон инсонрўза тутиб ёмон одатлардан сақланиши лозим. Масалан: бир мусулмон инсон доимо ёлғон гапириб юради, рамазон ойида шу ёмон одатини ташлаб доимо рост сўзлаши керак.\nАллоҳ таоло Қуръони каримда: «Эй мўминлар! Аллоҳдан қўрқингиз ва тўғри сўзлангиз! Шунда Аллоҳ ишларингизни ўнглар ва гуноҳларингизни мағфират этар. Кимки Аллоҳга ва Унинг пайғамбарига итоат этса, бас, у улуғ ютуққа эришибди», деган (Аҳзоб сураси, 70–71-оятлар).\nЁлғончилик ниҳоятда хосиятсиз ва оқибатсиздир, у охири хорлик ва пастликка олиб келади. Ўз ҳолига яраша камтарлик ва хушмуомалаликни эгаллаб бориш ҳар ким учун зарурий одатдир.\nПайғамбаримиз соллаллоҳу алайҳи васаллам ёлғончилик мўмин кишига номуносиб хулқ эканини таъкидлаб: “Мўмин кишида ҳамма хулқлар бўлиши мумкин, аммо хиёнат ва ёлғончилик бўлмайди”, деганлар.\nДемак, Аллоҳ таолодан қўрққан, Унга бўйсунган, Пайғамбаримизга эргашган кишида хиёнат ва ёлғончилик бўлмаслиги лозим.\nФитрий – яратилиш жиҳатидан олиб қарасак, мўминда ахлоқнинг барча турлари, жумладан, ҳар хил ёмон хулқлар ҳам бўлиши мумкин. Шунинг учун ҳам мўмин тўғрилик ва вафодорликни севади, бошқаларни ҳам шунга чақиради.\n2. Сабр-тоқатни ўрганмоқ: Рамазонда рўзадор рўза тутиб очлик ва чанқоқни бошдан кечиради. Бу билан очлик ва чанқоқликка сабр қилади. Сабр инсоннинг ҳаётидаги муҳим бўлган фазилатдир. Рамазонда бизлар бошқа нарсаларга ҳам сабр қилишни ўрганишимиз керак. Демак, банда барча ҳолатларда сабрга ҳожатманддир.\nБаданий сабр. Бунда қийинчиликларга бадан ила чидалади.\nУ феълий – амалий бўлиши мумкин. Мисол учун Рамазонда ейиш, ичиш ва шахвоний нарсалардан тийилиш.\nМаънавий сабр. Мана шу сабр энг кучлисидир. Ёлғон, ғийбат, чақимчилик, фахш сўзлар, хасад, гина адоват, таъма ва бошқа ёмон иллатлардан тийилиш мақталган сабрдир.\n3. Нафсни тарбиялаш: Инсонга доим ёмонликни хоҳлаб турадиган нафс шайтондан ҳам душманроқдир. Шайтон нафснинг ҳою ҳаваси билан бўйингга миниб олиб, Аллоҳнинг йўлидан чиқариши мумкин. Нафс эса беҳуда амаллар ва қуруқ хаёллар билан алдаб қўяди. Чунки нафс табиатан тинчлик-осудаликни, лоқайдлик, ғафлат ва бепарволикни ёқтиради ва умрни танбаллик билан ўтказишни истайди. У доимо беҳуда ва ботил (бузуқ) нарсаларга ўралашади. Беҳуда кибрга берилади. Агар инсон нафсидан мамнун бўлиб, унинг хоҳишларига юрса, манзили фалокатдир. Нафс балоларининг боши, разолатларнинг манбаидир. Шайтон учун гуноҳ хазинаси бўлган нафсни яхши кўрган одам Аллоҳни таний олмайди. Мўмин инсон Рамазонда Аллоҳ йўлида нималар килгани тўғрисида, умрининг ўтган қисми устида мулоҳаза юритса, яъни нафсини тарбияласа, бу мулоҳаза, бу тарбия ўз қалбини поклаши бўлади.\nҲазрати Али розияллоҳу анҳу: “Мен ва нафсим бир сурувнинг чўпонига ўхшаймиз. Чўпон сурувни бир томондан тўплайди, бир томондан сурув ёйилиб кетаверади. Ким нафсини ўлдириб, унинг истакларини тўхтатиб қолса, раҳмат кафанига ўралади ва каромат тупроғига дафн этилади. Кимки қалбини ўлдириб, ундаги илоҳий ва инсоний туйғуларни ҳалок этса, лаънат кафанига тикилади ва азоб тупроғига дафн этилади”, дедилар.\n4. Қалбни ёмонликлардан поклаш: Қалб роббоний, руҳоний ва латиф нарса бўлиб, у инсоннинг моҳиятини намоён қилади. Идрок, билим ва маърифат ҳам, хитоб, итоб, иқоб ва талаб ҳам ундандир. Қалбда муҳаббат, улуғлаш ва ёқтирмаслик каби ҳис-туйғулар бор.\nУламоларимиз битган асарлари билан танишадиган бўлсак, мўъжизага ўхшаш ҳолатни кўрамиз. Улар қисқа вақт ичида кўп ишларни амалга оширганларини биламиз. Уларнинг бу даражада сермаҳсул ишларни амалга оширганларининг сирини билмасдан, кўпчиликнинг боши қотади. Ҳатто баъзи кишилар, ўтган уламоларга Аллоҳ таоло вақтни чўзиб берган бўлса керак, деган фикрни ҳам олға сурганлар. Аммо ўтган уламоларимиз турли илмлар ва маърифатларни ҳосил қилиш учун турли моддий сабаб ва воситалар билан бирга, қалбларини Аллоҳ таолонинг муҳаббати ила тўлдириш, У Зотни улуғлаш, ҳавойи нафснинг кирларидан, дунёвий рағбатларидан поклаш омилини ҳам ишга солганлар. Қалб кўзи ҳам худди тан кўзи кабидир. Тан кўзи ёруғлик ёрдамисиз бирор нарсани кўра олмагани каби қалб кўзи ҳам қалбни покламасдан маънавий ҳақиқатларни кўриши мумкин эмас. Демак, қалбни поклаш вақти бу Рамазон ойидир.\n5. Илмга юзланиш: Рамазон Қуръон ойи.\n“Рамазон ойики, унда одамларга ҳидоят ҳамда ҳидояту фурқондан иборат очиқ баёнотлар бўлиб, Қуръон туширилгандир” (Бақара сураси, 185-оят).\nҚуръонни ўрганиш орқали илм эшиклари тўлиқ очилади.\nРамазон илм ойи. Пайғамбаримиз Муҳаммад мустафо соллаллоҳу алайҳи васаллам: «Илм талаб қилиш ҳар бир муслим учун фарздир», деганлар.\nЧунки иймон келтириш учун ҳам илм керак. Мусулмон бўлиш учун ҳам илм керак. Ният қилиш учун ҳам илм керак. Ихлос қилиш учун ҳам илм керак. Ибодат қилиш учун ҳам илм керак. Аллоҳнинг розилигини топиш учун ҳам илм керак. Қолаверса, дўзахдан қутулиб, жаннати бўлиш учун ҳам илм керак. Бу дунё саодатини топиш учун ҳам илм керак, охират саодатини топиш учун ҳам илм керак. Рамазон рўзасин мукаммал тутиш учун ҳам илм керак. Ҳар бир инсон ўзига фарз этилган илмни доим ўрганиб бориши ва ўзидаги илмсизлик доирасини камайтиришга ҳаракат қилмоғи лозим.\nАллоҳ таоло барчамизни мукаммал рўза тутиб, кечалари ибодатда бедор бўлиб, гуноҳлари кечириладиган ва қалблари покланадиган бандаларидан қилсин, Омин!\n«Исломобод» жоме масжиди имом-хатиби Ш.Назарқулов\nКейинги Дуо — дардга шифодир


Унда жиноят ишлари бўйича Жиззах вилоят судининг раиси Эркин Ходжакулов, вилоят маъмурий судининг раиси Асқар Мамараҳимов, фуқаролик ишлари бўйича вилоят судининг судьяси Икром Тошев ва вилоят иқтисодий судининг судьяси Раҳматжон Бердияровлар судлар томонидан одил судловни амалга ошириш, жисмоний ва юридик шахслар, хорижий инвесторларнинг бузилган ҳуқуқлари ва қонуний манфаатларини суд орқали ҳимоялаш ҳамда ҳуқуқбузарлик ва жиноятчиликни олдини олишда амалга оширилган ишлар бўйича ахборот беришди.\nХусусан, жиноят ишлари бўйича Жиззах вилоят судлари томонидан жорий йилнинг биринчи ярми давомида жами 838 нафар шахсга нисбатан 621та жиноят иши кўриб тамомланган, шундан 281 таси ёки 45,2 фоиз ишлар сайёр суд мажлисларида кўрилган. Вилоят судининг барча инстанцияларида 12 нафар шахс 8 та жиноят иши юзасидан оқланган. 256 нафар шахсга нисбатан 168 та жиноят иши бўйича дастлабки тергов органи томонидан қўйилган айбловлар суд мажлисида ўз тасдиғини топмаганлиги сабабли айблов ўзгартирилиб ҳукм чиқарилган, 51 нафар шахслар 44 та жиноят иши юзасидан суд залидан озод қилинган. 673 нафар маҳкумлар муддатидан илгари жазодан озод қилинган, 291 нафар маҳкумларга нисбатан оғирроқ жазо енгилроғи билан алмаштирилган, 126 нафар шахсларга нисбатан жамоат ташкилотларининг кафиллиги асосида озодликдан маҳрум қилиш билан боғлиқ бўлмаган жазо тайинланган. Мурожаатларни ҳал қилиниши ўтган йилнинг шу даврига нисбатан таққослаганда 153 тага ёки 61,9 фоизга камайганлиги таъкидланди.\nЖиззах вилоят маъмурий судларнинг иш юритувига биринчи ярим йилликда жами 10 минг 626 шахсга нисбатан 9 минг 233 та маъмурий ишлар келиб тушган. Судлар томонидан биринчи босқич судида жами 9 минг 908 нафар шахсга нисбатан 8 минг 587 та маъмурий ҳуқуқбузарлик тўғрисидаги ишлар кўриб тамомланган.\nМаъмурий ҳуқуқбузарликларнинг олдини олиш ва қўлланилган чораларнинг таъсирчанлигини ошириш мақсадида ишларни сайёр суд мажлисларида кўришга алоҳида эътибор қаратилди ва кўриб тамомланган 8 минг 587 та ишларнинг 4 минг 867 та ёки 56,7 фоиз сайёр суд мажлисларида кўрилиши таъминланди.\nШу даврда кўриб тамомланган маъмурий ишлар бўйича 5 минг 651 та иш бўйича 6 минг 320 нафар шахсга нисбатан маъмурий жазо қўллаш ҳақида қарор чиқарилган бўлиб, шундан 5 минг 171 та маъмурий иш бўйича 5 минг 827 нафар шахсга жами 5 4,млрд. сўм жарима жазоси, 58 та иш бўйича 59 нафар шахсга нисбатан махсус ҳуқуқдан маҳрум қилиш, 417 та иш бўйича 428 нафар шахсга нисбатан маъмурий қамоқ, 3 та иш бўйича 3 нафар шахсга нисбатан маъмурий депортация жазоси қўлланилган.\nСудлар томонидан биринчи ярим йилликда 3588 нафар шахсга нисбатан 2936 та маъмурий ишлар тугатилган.\nШу даврда муайян яшаш жойига эга бўлмаган шахсни реабилитация марказига жойлаштириш тўғрисида судлар томонидан 132 та ишлар кўрилиб, шундан 130 таси қаноатлантирилиб, 2 таси рад қилинган.\nЙўл қўйилган камчиликлар учун ҳмсобот даврида 154 та тақдимномалар киритилган.\nЖиззах вилоят маъмурий судлари томонидан жами 319 та оммавий-ҳуқуқий муносабатлардан келиб чиқадиган ишлар тамомланган бўлиб, шундан 227 таси қаноатлантирилган, 57 таси рад қилинган, 30 та иш тугатилган, 5 таси кўрмасдан қолдирилган. 13 та иш сайёр суд мажлисларида кўрилган.\nКўрилган ишлар бўйича жами 69 та ёки 21,6 фоиз хусусий ажримлар чиқарилган.\n2019 йилнинг биринчи ярмида фуқаролик ишлари бўйича Жиззах вилоят судлари томонидан 1.508 та фуқаролик ишлари кўриб якунланган бўлиб, ўтган даврга нисбатан 653 тага камайган.\nКўриб тамомланган ишларнинг 652 таси ёки 43,2 фоизи сайёр суд мажлисларида кўрилган.\nКўрилган 1.508 та фуқаролик ишларининг 1.295 таси бўйича ҳал қилув қарорлари чиқарилган, 76 та фуқаролик иши иш юритишдан тугатилиб, 137 та даъво аризалар кўрмасдан қолдирилган.\nСудга мурожаат этишда 326.974.153 сўм давлат божи тўланган бўлиб, судлар томонидан 532.829.299 сўм давлат божи ундириш белгиланган.\nШу билан бирга 714 та 680.348.515 сўмлик суд буйруқлари чиқарилган.\n201 та оғзаки ҳуқуқий тарғибот ишлари амалга оширилиб, шундан 44 та маъруза, 112 та давра суҳбатлари, 45 та семинарлар ўтказилди. Шундан 90 таси шаҳар жойларида ва 111 таси қишлоқ жойларида ўтказилган.\nИқтисод судлари томонидан ўтган биринчи ярим йилликда жами 8067 та ишлар кўрилган. Жами 218,066 млрд сўм ундирилган\n2018 йилнинг шу даврида кўрилган 32 минг 847 та ишларга нисбатан жорий йилда 24 минг 780 тага камайган.\nИхтиёрий тўланган давлат божлари 297,140 млн сўмни ташкил қилган.\nДавлат бюджетига суд қарорига кўра 5 млрд. 236. млн сўм давлат божи ундириш белгиланган.\nКўрилган низоли ишларнинг 5763 таси ёки 77.2 % (ўтган йилда 20242 ёки 67 %) сайёр суд мажлисларида кўриб чиқилган.\n453 та тадбиркорлик субъектининг 36 млрд. 269 млн 920 минг сўмлик даъволари қаноатлантирилган. Шулардан 207 таси 15 млрд 755 млн 430 минг сўмлиги кичик бизнес субъектлари, шу жумладан 15 млрд 500 млн 890 минг сўмлик 200 таси фермер ва деҳқон хўжаликларидир.\nХорижий инвесторлар иштирокидаги қўшма корхоналарнинг 3 млрд. 639 млн 200 минг сўмлик 56 та даъволари қаноатлантирилди.\n85 та хусусий ажрим ва тақдимномалар чиқарилди.\nВидеоконференцалоқа режимида ҳисобот даврида 106 та ишлар кўриб чиқилди, бундан ташқари бошқа вилоятлар судлари иш юритувларидаги 134 та ишлар юзасидан ВКА режимида суд мажлисларини ўтказишга кўмаклашилди. Ўтган 6 ойда 164 та банкротлик билан боғлиқ ишлар кўриб чиқилган\nШундан 163 таси банкрот деб топилган, 1 таси бўйича иш юритиш тугатилган.\nКўрилган ишларнинг қарийб 60 фоизини боқиманда қарздорликни ундириш ҳақидаги ишлар ташкил қилган.\nМатбуот анжуманида журналистлар саволларига жавоб қайтарилди.


Ўзбекистонда илк бор Самарқанд ва Тошкентда 3D-mapping лазер шоуси намойиш этилади\n20:00 / 19.08.2015\nНемис мутахассислари гуруҳи Самарқандда Регистон майдони ва Тошкентда Алишер Навоий номидаги Миллий боғда ноёб лазер шоу учун махсус қурилмани ўрнатиш ишларини якунлашмоқда.\nБу ерларда Ўзбекистонда илк бор 3D-mapping лазер шоуси намойиш этилади. Ёруғлик ва овоз билан синхронлаштирилган 3D-анимация ўзидан унинг трансформацияси иллюзиясини ҳосил қилувчи рельефли объектга проекцияни намоён этади. Шоу германиялик мутахассислар томонидан намойиш қилинади. Бу технология оптик иллюзияларни яратиш имконини беради ва статик объектларни ҳаракатлантиради.\nСамарқандда лазер шоу юбилей сондаги “Шарқ тароналари” Х Халқаро мусиқа фестивали пайтида намойиш қилинади. 20 дақиқалик шоу инсоният тамаддунининг тарихи ҳақида миллий менталитетимиз ва Буюк ипак йўли нуқтаи назаридан сўзлаб беради. Ушбу шоу учун мусиқани ўзбекистонлик бастакорлар А.Икрамов ва Д.Янов-Яновский ёзишган. Уларнинг асарлари Ёшлар симфоник оркестри ва “Сўғдиёна” ўзбек давлат миллий чолғулари камер оркестри томонидан ижро этилади. Бу шоунинг яна бир жиҳати шундан иборатки, шоу асосий дунё тилларига дубляж қилинади, деб хабар бермоқда “Самаркандский вестник” нашри.\nТошкентда шоу Мустақиллик куни намойиш қилинади.


1440 йил 22 шаввол | 2019 йил 26 июнь, чоршанба\nislom.uz-10-йил islom.uz-1430 islom.uz-1431 islom.uz-1432 islom.uz-1433 islom.uz-1434 «Ҳилол» журнали Алданиб қолманг Аудиолар Бахтиёр оила Болажон саҳифаси Гуноҳи кабиралар Жамият Закот Ислом Ислом адабиёти Кун дуоси Кун ҳадиси Мавлид Мавъиза Мажмуа Мақолалар Мўминларга эслатма Мўминнинг баҳори Муслималар саҳифаси Мўъжизалар Муҳаррам Намоз Нуқтаи назар Одоб Ота-онани эъзозлаш Пайғамбарлар қиссаси Поклик Раддия Рамазон Рамазон Рамазон 2019 Рамазон-1438 Рамазон-2016 Рўза Савдо, тижорат Савол жавоб Сараланган Сафар Сахобалар ҳаёти Сиз юборган Сотувдаги янги маҳсулотлар Танловлар Тарих Тасвирда ҳикматлар Тафсири ҳилол Таълифот (дисклар) Таълифот (китоблар) Таҳлил Тошкент 2007 Уламолар Уламолар ҳаёти Холислик сари Шахсият Янгиликлар Ҳаж Ҳикматлар\n12:57 / 19.09.2018 1759 pdf Ўқиш режими + -\nШайх Муҳаммад Аввома 1940 йилда Суриянинг Ҳалаб шаҳрида таваллуд топган. 1953 йилдан шайх Муҳаммад Салқинийнинг дарсларида иштирок эта бошлаган. Айни пайтда шайх Абдуллоҳ Сирожуддиндан, 1958 йилда шайх Абдулфаттоҳ Абу Ғуддадан ҳам дарс ола бошлаган.\n1962 йили университетнинг шариат факультетига ўқишга кирган. Шу йилдан 1980 йилгача Шабания мадрасасида, шунингдек, Равза университетида дарс берган. 1959 йилдан Мисрда икки буюк олим – марокашлик ака-ука Аҳмад ва Абдуллоҳ Ғумарийлардан, шайх Абдулваҳҳоб Абдуллатифдан ҳамда шайх Муҳаммад Абу Заҳрадан илм олган.\nШайх Муҳаммад Аввома 1980 йилда Мадинаи Мунавварага кўчиб ўтиб, Мадина Ислом университетида дарс берди, университет қошида Академик тадқиқотлар марказига асос солди. Шайх ушбу марказда «Итҳафул маҳаро» китобини таҳқиқ қилишни бошлади. Кейинчалик бу марказ «Сийрат ва суннатга хизмат қилиш маркази» деган ном остида танилди. Шунингдек, шайх Аввома 1986 йили Дорул Қибла билан ҳамкорликда марказ қошида яна бир муассаса – Ислом меросининг ўрганиш бўлимини ташкил қилди.\nШайх Аввома баракали ижод қилди, кўплаб китоблар ёзди, қатор машҳур асарларни таҳқиқ қилди. Жумладан, олимнинг «Асарул-ҳадисиш-шариф фий ихтилафил-аимматул-фуқаҳо», «Адабул ихтилаф фий масаилил-илми вад-дийн» асарлари машҳур бўлди. Шайх Аввома ўзи туғилиб-ўсган Ҳалаб шаҳрида исломий таълимни тиклаш йўлида кўп хизматлар қилди.\nЙирик олим, шайх Муҳаммад Саид Тантовий шайх Аввома ҳақларида шундай дейди: «Таҳқиқда ундан кучлироқ бирон одамни билмайман».\nШайх Муҳаммад Аввома қуйидаги асарларни ҳам таҳқиқ қилган:\nУмар ибн Абддулазиз Бағдодийнинг «Муснад»и. Шайх ҳадис ровийларининг тўлиқ занжирини келтириб ўтиб, ҳар бир ровийга қисқача таъриф, изоҳлар бериб чиққан.\nСамъонийнинг «Ал-Ансоб» асари. Шайх ушбу асарнинг маълум қисмини таҳрир қилган.\nҲофиз Ибн Ҳожарнинг аллома Абдуллоҳ Басрий ва унинг шогирди Майрғаний шарҳи билан қилинган «Тақрийбут Таҳзийб» асари.\nЗаҳабийнинг «Кошиф» асари. Шайх ушбу асарга катта ҳажмли муқаддима ёзганлар.\n«Мажолис ибн Носируддин Димашқий мин сиҳоҳи аҳодийсил қудсия» асари. Бу китоб 100 та ҳадиси қудсий ва уларга ёзилган қисқа шарҳлар тўпламидир.\n«Мухтасар мин Фароизин-нуқул вал ахбар». Толиби илмлар учун ибратли ҳикоя ва ривоятлар тўплами.\nСаҳовийнинг «Қовлул Бадиъ фис-солатил ҳабибиш-Шаафий» асари.\nАбу Довуднинг «Сунан»и. Устоз Аввома ушбу асарни таҳқиқ қилиб, Ибн Ҳожарнинг нусхасини ушбу асарнинг бошқа еттита қўлёзмаси билан таққослаган.\nИмом Термизийнинг «Шамоили Муҳаммадия» асарига Бажурийнинг шарҳи.\nИбн Абу Шайбанинг «Мусаннаф» асари. Олим ушбу асарни чуқур таҳқиқ қилганлар, бир нечта бошқа нусхалар билан қиёслаганлар ва ровийлар силсиласини келтириб ўтган. Шайх Аввоама ушбу асар устида 16 йил изланиш олиб бориб, 28 жилдан иборат туркум шаклида чоп қилган.\nШунингдек, шайх «Насбур-роя» асаридаги ҳадисларни бошқа бар неча қўлёзмалар билан қиёслаб, уларнинг босмасидаги 1000 дан ортиқ хатоликларни топиб, тузатган. Айни пайтда шайх ўзининг асарларига ҳам талабчанлик билан ёндашиб, уларнинг ҳар бир кейинги нашри учун матнни тўлдириб бориб, қайта ишлаб, қайта таҳрир остида чоп этади, таҳқиқ қилинаётган асарларнинг фақат асли билан иш кўришга ҳаракат қилади. Шу тариқа, кўп йиллик илмий ишлар давомида шайх жуда катта қўлёзмалар хазинасига эга бўлган. Шайх Аввома қатор асарларга ажойиб ва мукаммал муқаддималар битиш иқтидорлари билан ҳам машҳурдир.\nФазилатли шайх, муҳаддис, муҳаққиқ Муҳаммад Аввома ҳақида замондош уламолар берган таърифларидан айримларини келтириб ўтсак.\nДоктор Муҳаммад Абдуҳ Яманий: «Росулуллоҳ соллаллоҳу алайҳи васалламнинг «Аллоҳ менинг сўзларимнинг эшитиб, сўнг бошқаларга худди мендан эшитгандек етказган одамнинг юзини ёрлақасин, нурли қилсин» деган дуоларига мувофиқ, иншааллоҳ, бу инсоннинг (шайх Аввоманинг) юзидан нур таралиб туради. У зот Расулуллоҳ соллаллоҳу алайҳи васалламга кучли муҳаббати билан танилган кўплаб инсонларнинг юрти бўлмиш Ҳалабдандир. Биз Ибн Абу Шайбанинг «Мусаннаф»ининг ўрганган, таҳқиқ қилган инсон билан бирга эканимиздан мамнунмиз. Эндиликда шайхнинг меҳнатлари туфайли бугунги толиби илмлар осонлик билан, жарҳ ва таъдилни билмай туриб ҳам бу асарни ўрганиши мумкин. Ана шундай катта меҳнат ҳам, уни амалга оширган инсон ҳам эҳтиромга лойиқдир. Муаллифга ушбу хайрли ишни тамомлаб, якунига етказишга муваффақ қилгани учун Аллоҳга ҳамд айтамиз».\nДоктор Абдулваҳҳоб Абу Сулаймон, Саудия Арабистони уламолар ҳайъати аъзоси: «Аллоҳ ҳар бир асрда ўз амаллари билан солиҳ салафларга монанд инсонларни етказиб туради. Улар Исломни ҳақиқий, тўғри тушунишга интиладилар. Шулардан бири, шубҳасиз, Исломни тарғиб қилиш истагидан, бу заминга муҳаббати кучлилигидан Мадинаи Мунаввврада истиқомат қилаётган шайх Муҳаммад Аввомадир. Мен у кишининг кўп асарларини мутолааа қилганман, лекин энг кўп таъсирланганим – «Софҳат фий адабир-рай, адабул-ихтилаф фий масоилил-илм» асаридир. Бу асарни ўқиган заҳоти унинг муаллифи билан учрашиш ҳаракатига тушдим. Учрашиб, у зотдаги гўзал аҳлоқ ва тақводан янада кўпроқ таъсирландим. Аллоҳнинг марҳамати билан ҳижрий 1428 санада Мадина кутубхонасида у зотдан ижоза олиш насиб этди. Шайх Аввома умматнинг маёғи, нурли чироқларидан биридир, биз у зот билан фахрлансак арзийди. Бу инсон биз учун ажойиб ўрнакдир. Шайх фиқҳ ва ҳадис борасида чуқур билимларни жамлаган, бировга озор етказмайдиган, покиза хулқ соҳибидирлар».\nДоктор Усома Абдурраззоқ Рифоий, шариат суди қозиси (Ливан): «Шайхнинг ҳаётдаги тарбиявий йўналишлари Расулуллоҳ соллаллоҳу алайҳи васалламнинг «Уламолар пайғамбарларнинг меросхўридир» деган ҳадисларига мувофиқ келади. Бу инсон амаллар илмга мувофиқ бўлишини, ўрганилган билимлар асосида амал қилиш лозимлигини ўргатади. Шайхнинг Расулуллоҳ соллаллоҳу алайҳи васалламга мухаббатлари шу қадар кучлики, бу мухаббат у кишининг атрофларидаги инсонларга ҳам беихтиёр «юқиб» қолади. Бу хокисор, камтар инсон барчага ибратдир. Бу самимий инсоннинг ўз шогирдларига меҳр-муҳаббати, эҳтироми жуда кучли».\n12:14 / 19.09.2018 1240\nЎзбекистон мусулмонлари идораси учун янги бино барпо этилади\n11:41 / 20.09.2018 942\nЗиёратrdquo рукнидаги туркум суҳбатларнинг навбатдаги сонида Фозилхўжа Содиқхўжаевнинг уйларига ташриф буюрдик. Сиз азизлар билан Фозилхўжа домланинг ибратли давоми...\n2442 16:13 / 07.12.2017\nТаваллуд санаси 21.07.137115.04.1952.Таваллуд ери Ўзбекистон Республикаси, Андижон вилояти, Асака тумани, Ниёзботир қишлоғи.Миллати ўзбек.Дини Ислом.Ақидавий мазҳаби Аҳли давоми...\n4415 22:21 / 27.04.2017\nИмом Абу Довуд роҳматуллоҳи алайҳ\nИмом Абу Довуднинг исми Сулаймон ибн Ашъас ибн Исҳоқ Аздий Сижистонийдир. Бу зот ҳадис илмининг ҳофизларидан, Сунанrdquoнинг соҳибидир. Сижистон Хуросоннинг давоми...\n1314 22:17 / 27.04.2017\nБу жумлалар азиз сиймони хотирга олиб, ўша кунларга хаёлан яна бир бора қайтиш мақсадида ёзилмади. Зотан кечаги куннинг эмас, доимо бугуннинг, воқеъликнинг давоми...\n3275 13:42 / 12.03.2018\n226 21:34 / 29 май\n590 14:02 / 06 март\n17130 11:58 / 10.10.2018\n20496 11:56 / 10.10.2018\n3011 09:50 / 18.04.2018\n5156 15:04 / 17 март


Nusrat Rahmat: САРҲИСОБ 33\nЎтган давр мобайнида ф.букка қуйидаги қатра ҳикояларни эълон қилдим.\nҲоким ва ҳокимчаларнинг кичик чиновникларни, гоҳида фермерлар, деҳқон ва чорвадорларни одамлар орасида сўкиши, уриши, йиқитиб олиб, тепкилаши миллатимиз учун ор бўлган, бағоят хунук одатдур. Халойиқ орасида қадру−қиймати тупроққа қориштирилаётган ҳалиги мутенинг бош эгиб, тиржайи−иб туриши ундан ҳам хунукдир. Эҳтимол, ана шу кичик амалга пора бериб илашгандир, ҳалиги катта итдан тил қисиқлиги бордир, балки топшириқни бажармагандир ва ҳакозо. Лекин нима бўлганда ҳам, қаршилик кўрсатмагани, жавобан катта амалдорнинг гарданига туширмагани ҳезалакликдан бошқа нарса эмас. Шўролар даврида бундай ҳолни тасаввур қилиб ҳам бўлмасди. Атрофимиздаги − Қозоғистон, Тожикистон, Қирғизистонда ҳам инсонни бу қадар камситиш, хўрлашга йўл қўйилмас экан. Тасаввур этинг: рус кишисини бошлиғи кўпчилик орасида сўкса ёки урса, индамай, бош эгиб туроаладими? Грузин, озарбайжон, ҳабашчи... Ҳатто (кичик ҳарф билан ёзиладиган) неандартални урсангиз ҳам чўқмори билан башарангизни бузиб қўяди. Биз эса катта ҳарф билан ёзиладиган... Наҳотки, тағин ғорларга қайтаётган бўлсак...\nБу ҳолдан изтироб чекир юрганимда, Мавлоно Муқимий: “Шерсиз эмасдур бешалар...” деганларидек, матбуотда мард эркаклар ҳақида умидбахш муждалар пайдо бўлабошлади.\nЧирчиқ шаҳар ҳокими Фарҳод Хайруллаев, қайбирам корхона ходими Шуҳрат Назаровни бураб сўкаётганда, у бир калла қилиб, катта ҳокимнинг бурун суягини мажақлаб ташлабди. (Зидан рақибини калла қилиб қулатганини кўз ўнгингизга келтиринг). Докторлар, Хайруллаевни, миршаб Назаровни олиб кетибди. Аммо кўп ўтмай иккаласини ҳам чиқариб юборишибди. Назаримда, айбдорнинг устидан жиноий иш қўзғатишса, гап чувалашиб кетишини ҳисобга олишган.\nНаманган вилоятидан Ў. Эргашев деган ҳоким ўринбосари фермерни дўппослаган экан, у юқори ташкилотларга мурожаат қилибди. Ҳозир ҳоким ўринбосари устидан жиноий иш қўзғатишган экан.\nҚаршилик кўрсатиш ҳоллари жуда оз, албатта. Аммо бошланганга ўхшайди.\nДемак, ғорларга қайтмаймиз!\nУмида Азиз, Миршариф Ходжаев, Рашид Усмонов и 13 другим это нравится.\nТанқидчи Бола Жудда ажойиб макола булибдику. Койил Нусрат Рахмат ака. Сизга рахмат ака. Қўй халқмизда қаранг, бошқа арзимас статусларга юзлаб коммент ёзамизу, мана бунақа доларб мақолаларга комментарий ёзмаймиз, қўрқамизми ким билади. Ўзбеклар андишали халқ эди энди лоқайд баранга айланишаяпти\n8 октября в 16:17 · Не нравится · 1\nМиршариф Ходжаев Қадимги Рим республикаси ҳарбий ва сиёсий арбоби Луций Пизон бир жангчиси шериги йўқолиб қолганлигини ишонарли қилиб тушунтиролмаганлиги учун, уни ўзи ўлдирган деган гумон билан, жаҳл устида, ўлимга ҳукм қилади. Жангчи бўйнига дор ҳалқаси солинган пайт...Еще\n8 октября в 22:07 · Отредактировано · Нравится\nKurbanay Kemal Uchqundan alanga chiqarmikan?...\n9 октября в 1:13 · Нравится\nKurbanay Kemal "Ўзбеклар андишали халқ эди энди лоқайд баранга айланишаяпти" Pryamoy Tanqid: Uzbeklar "baran" bulsa demak siz ham usha "baran"ning, avlodi ekansizda!... "loyqadmi" sovuqqonmi ... uz kasbining quliga aylangan; "mansabparast, yaloqi, manqurt" larni, deb hokisor millatimizni haqorat qilishga haqqingiz yuq!\n9 октября в 1:21 · Нравится\nБундан ўн беш йиллар муқаддам бошланган ва узоқ давом этган рус−чечен урушини руслар: “Терроризм, сепаратизмга қарши юриш”, деб аташган бўлса; чеченлар “Озодлик ва мустақиллик учун кураш”, деб аташди. Оз сонли дала командирларининг душманнинг қудратли армиясига қарши узоқ давом этган, мардонавор кураши ҳайратомуз эди.\nБу ҳолни ўшанда ТВда кўргандим. Рус аскарлари овуллар оралаб борар, шубҳали кишиларни ўққа тутишарди. Ҳар ер−ҳар ерда бахти қаро чеченларнинг жасадлари кўзга ташланар, уйлар ёнарди. Оператор, атайин русларининг жасоратли юришларини намоён қилар, уларни олқишларди.\nШунда кексатоб бир аёл икки қўлини ёйганича, кўкрагини кериб душман қаршисида пайдо бўлди. “Мени отинглар, хитоб қилди у, мен сизларнинг оналаринг бўламан!”\nАлбатта, аёлни отишмади, аммо у ана шу хитоби билан бутун рус жамияти юрагини мўлжалга олаолган эди.\nНазаримда Худо бу муслим халқни инсоният эрк ва озодликнинг қадрига бориши учун тимсол сифатида яратгандай бўлиб туюлади. Лев Толстойнинг 1851 йил воқеалари ҳақида ёзганларига эътибор беринг.\n“Садо овулга қайтиб, ўз уйини батамом вайрона ҳолда кўрди: том ўпирилиб тушган, эшик, айвонларнинг устунлари ёндирилган ва уйнинг ичи булғатилган эди.Унинг ўғли, ўша музаффар Ҳожимуродга шодона тикилиб турган, чиройли, ялтироқ нигоҳли ширин фарзандининг жасади устига чопон ёпилган ҳолда, отда, масжид ёнига келтирилганди. Унинг елкасига найза санчилгани аён бўлди. Ҳожимурод келган вақтда, унга хизмат қилиб турган хушқомат ва хушрўй аёли энди мусибат дардидан кексайиб қолгандай. Ёқаси йиртилган кўйлагидан, буришган кўкраги кўриниб турарди. Тўзиб кетган сочлари билан ўғлининг бошида турар, юзини қора қонга бўяб юларди ва тинмай фарёд чекарди.\nСадо қариндошлари билан бирга теша ва белкурак олиб, ўғлига гўр қазишга кетди.\nБоғчадаги икки ғарам пичан ёндирилган, чол ўтқазган ва кўкариб чиққан ўрик, олча кўчатлари синдирилган, куйдирилган асалари билан бирга уларнинг қутиларига ўт қўйилганди. Аёлларнинг оҳу-нолалари бутун уйлар ва тағин икки ўлик келтириб қўйилган майдонни эгаллаганди. Наврасида болалар оналари билан бирга бақириб йиғлардилар. Каттароқлари ўйнамас, балки қўрқиб кетган, мунгли кўзлари билан катталарга ҳайратона термулиб турардилар.\nСувлоқ атайин нажасланган бўлиб, ундан сув олиш мумкин эмасди. Худди шунингдек, мачит ҳам нажасланган, имом-хатиб шогирдлари билан уни тозаламоқда эди.\nЎрисларга бўлган нафрат ҳақида ҳеч ким гапирмас; кичигидан тортиб каттасигача жаъми чеченлар томонидан идрок этилаётган туйғу ҳар қандай нафрат ва интиқомдан кучлироқ эди. Йўқ, бу туйғу нафрат туйғуси эмас, бу – ўрис итларини, ўша бедаво, манфур, ғаддор башараларни одам ўрнида эътироф этмаслик ва шу махлуқларнинг ахмоқона шафқатсизлиги, қабоҳатига жавобан беҳисоб ғазаб ва ҳайрон қолишлик туйғуси эдики, худди каламушларни, заҳарли ўргимчакларни, бўриларни қириб битириш истаги сингари, уларни қириб юбориш истаги, худди ўз-ўзини сақлаш истаги янглиғ табиий бир ҳол эди. Чеченлар олдида ё шу ерда қолиш ва не-не машаққатлар эвазига бунёд этилган, аммо кўз очиб юмгунча ваҳшиёна тарзда хоку туроб қилинган вайроналарнинг барини ва энг ёмони, тағин шундай вайрон қилиниши мумкинлигини билган ҳолда, куч сарфлаб, бошқадан тиклаш ёки вазиятга ҳамда ўрисларга нисбатан беҳудуд нафрат, интиқом ҳиссини жиловлаб, уларга буйсунишдек икки йўл турарди.\nМуйсафидлар намоз ўқидилар ва ундан кейин Шомилдан мадад сўраб, унинг олдига вакиллар юборишга қарор қилдилар ҳамда шу замониёқ вайроналикларни тиклашга киришиб кетдилар”.\nKomil Majid, Исмоил Солиев, Farghona Axborot и 8 другим это нравится.\nМирза Анвар Хамидов Тўғри, нисбат бизда Рамзанлар фойдасига, аммо чеченларда тескариси. Ё нотўғрими?\nFarghona Axborot мени бунақа тенгламалар қизиқтирмайди. мен қайғуга солаётган нарса: ўзим Аллоҳ ҳузурида кимларнинг сафида бўлиб қолаётганим: Рамзанларнингми ёки Шомилларнинг?\n6 ч. назад · Не нравится · 2\nМирза Анвар Хамидов буни урсчасига- моя хата с краю, я ничего незнаю,-дейашади!\nНасридин Хўжаев http://bookmate.com/r#d=K1Bspqej\n4 ч. назад · Нравится · Убрать предварительный просмотр\nАвтор: Нусрат Раҳмат на 13:03


“Йил автомобили” номига даъвогарлар маълум бўлди - www.Voydod.net\n“Йил автомобили” номига даъвогарлар маълум бўлди\nҲар йили ўтказиладиган “Йил автомобили” танловинингташкилотчилари бош мукофотга даъвогарлар номини эълон қилди.\nХусусан, биринчи ўрин учун 28 та моделькураш олиб боради, уларнинг деярли ярми “европаликлар”дир. Қолганлари Япония, АҚШ ва Жанубий Кореякомпанияларининг вакилларидан иборат.\n“Фольксваген” маркаси охирги беш йил ичидатўрт марта танлов ғолиби бўлганига қарамасдан (2009 ва 2013 йилларда “Golf”, 2010 йилда “Polo” ва 2012 йилда “up!”), бусафарги “Йил автомобили” номига даъвогарлар орасида бирортаям ушбу бренд вакили йўқ. Бироқ рўйхатдан“Volkswagen” концерни таркибига кирувчи бошқа брендлар вакиллари ўрин олган: “Audi A3”, “Skoda Octavia” ва “SeatLeon”.\nТанловда “BMW” маркасига тегишли автомобиллар сони кўплиги қайд этилади.Биринчи ўрин учун 2- ва 4-Series оиласи, i3 электрокари кураш олиб боради. “Ford”, “Hyundai”, “Kia” ва “Toyota”брендларидан эса танловда иккитадан автомобиль қатнашмоқда.\nОвоз бериш жараёнинингбиринчи босқичи 2014 йил 4 февралда якунланади. Даъвогарларнинг шорт-листи март ойида Женевада бўлиб ўтадиганавтосалонда маълум бўлади, ғолибнинг номи эса апрель ойида Нью-Йоркда ўтказиладиган моторшоуда эълонқилинади.


Энди ННТ фаолиятини адлия органлари ўрганади\nДобавлено: 10.08.2018, 18:10\nФаолияти ўрганилиши режалаштирилган ННТ раҳбари ёзма равишда хабардор қилинади.\nҲукумат қарори билан Нодавлат нотижорат ташкилотлари фаолиятини адлия органлари томонидан мониторинг қилиш ва ўрганиш тартиби тўғрисидаги низом тасдиқланди. Бу ҳақида вазирликнинг “Ҳуқуқий ахборот” канали маълум қилди.\nНизомга мувофиқ, адлия органлари нодавлат нотижорат ташкилотлари (ННТ) томонидан қонун ҳужжатларига, устав фаолиятига, таъсис ҳужжатларига риоя этилиши, уларга ажратилган маблағлардан мақсадли фойдаланилишини ва қонун ҳужжатларида назарда тутилган бошқа масалаларни ўрганади.\nЎрганишлар адлия органи раҳбарининг буйруғига мувофиқ амалга оширилади. Мазкур буйруқ ўрганиш ўтказилишидан камида ўн кун олдин қабул қилинади ва бу ҳақда фаолияти ўрганилиши режалаштирилган ННТ раҳбари ёзма равишда хабардор қилинади.\nЎрганиш муддати 30 кундан ошмаслиги лозим.\nЎрганиш натижаларига кўра 5 иш куни ичида белгиланган тартибда таъсир чоралари кўрилади.\nХусусан, тақдимномалар киритиш, мансабдор шахсларни жавобгарликка тортиш, моддий зарарни қоплаш бўйича юқори турувчи орган ёки судга мурожаат қилиш ва .ҳ.к.\nНизомда белгиланишича ўрганишларнинг тўлиқ холисона ўтказилиши учун ўрганиш ўтказган адлия органининг масъул ходими шахсан жавобгар ҳисобланади.


Архивы этиладими | KITAB.UZ - ХАЛҚОНА ГАПЛАР РАДИОСИ\nЎзбекистонда интернет тезлиги жуда паст: бу бартараф этиладими?\nБу ҳақда бугун АОКА ҳузуридаги штабда Таълим сифатини назорат қилиш давлат инспекцияси матбуот котиби Феруза Мадраҳимова иштирокида ўтказилган брифингда маълум қилинди. Карантин даврида мактаб ўқувчиларига ва талабаларга масофадан таълим берилмоқда? Инспекция томонидан масофавий таълимнинг сифати қандай назорат қилинмоқда? Инспекция Халқ таълими ҳамда Олий ва ўрта махсус таълим вазирликлари билан ҳамкорликдаБатафсил ўқинг


Милоддан аввалги I аср - милодий I асрда Рим империяси\nРим империясида Юлий-Клавдийлар сулоласининг императорлари даври ва принципат\nI аср бошларида Рим империясидаги сиёсий инқироз барҳам топди. Сенат Тиберийни Августнинг вориси сифатида тан олди. Тиберий ўз мавқеини мустаҳкамлаб олиш учун преториан когорталарининг барини Римга тўплаб, уларга Рим атрофидан қароргоҳ қурдириб беради. Бундан ташкари у трибун ва центурия комиссияларини чақирмай қўйди, магистратларни эса сенат орқали сайланадиган тартиб жорий қилди. Тиберий молиявий тежамкорлик нуктаи назаридан турли томошаларни чеклаб кўяди.\nСолиқлар ҳаддан ташқари кўпайиб кетганлиги туфайли вилоятларда қўзғолонлар кўтарила бошлади.\nРимликлар Африкада бош кўтарган аҳолига карши кураш (милоддан аввалги 17 -24 йиллар) олиб бордилар. Бундан ташқари, Фракия, Галлия ва Италия жанубида ҳам қулларнинг қўзғолонлари бўлиб ўтди. Бу хабарлар Римда саросима келтириб чиқарди. Рим аристократияси вакиллари ахоли норозилигидан фойдаланишга уриндилар. Улар Германийни Тиберийга қарши гиж-гижлайдилар. Германий Сурияда вафот этгач, унинг невараси Агриппина аристократларга бош бўлади. У эрини заҳарлашда гумон қилиниб, сенат қонунига мувофиқ жазога тортилади. Тиберий бошқарувининг сўнгги йилларида Римдан Капрея оролига кетган, Римга ўзининг ноиби сифатида қолдирган преторий гвардиясининг префекта Сеян фитна қўзгаб, ҳокимиятни қўлга олишга ҳаракат қилади. Бундан огоҳ бўлган Тиберий Сеянни қатл эттиради. Тиберий милодий 37 кили Капрея оролида вафот этади.\nРеспубликани тиклашга уриниш\nТиберий вафотидан сўнг сенат ва преторий префект Германийнинг кичик ўгли Гай Цезарь Тиберийни ворис деб эълон қилади. Унинг исми Колигула бўлган. Рим аҳолиси ичида ўзига обрў қозониш учун дабдабали томошалар укжттирган, жангчи ва камбағал табақаларига Рим фуқаролигиги берган. У Тиберий йиққан маблағни қисқа вақт ичида сарфлаб бўлган. Калигула принципатининг биринчи йили оғир касал бўлиб, бу унинг руҳиятига таъсир кўрсатган. Калигула гоҳ Британияга юриш қилган, гоҳ кераксиз иншоотлар қурдирган, гоҳ бўшаб қолган хазинасини тўлдириш учун зўравонлик билан пул тўплаган. Бўшаб қолган хазинасини тўлдириш учун Калигула кўпгина сенаторларнинг мол -мулкини мусодара қилдириб, ўзларини қатл эттирган. У қулларга ўз соҳиблари устидан шикоят килишига йўл қўйган. Қулдорлик негизига путур етказган бу буйруқ Калигулани ҳалок қилди. Сенат аристократияси ва преторианлар гвардияси бошлиқлари орасида фитна қўзгалган. Фитначилар императорни ўлдириб, бошқаришнинг республика шаклини тиклаш фикрига келадилар. Милодий 11 йили январида Калигула циркдан саройга қайтиб келаётиб, Палатин тепалигида ўлдирилади. Сенат республика эълон килишга уринса ҳам, преториан ҳарбийлари бунга қатьиян карши чиқдилар. Улар Германийнинг укаси Клавдийни император деб эълон қилдилар. Натижада сенаторлар республика тузумини тиклаш фикридан воз кечишга мажбур бўлдилар.\nКлавдий принципати (милодий 41-54 йиллар)\nКлавдий Римдаги сиёсий вазиятни барқарорлаштиришга уринган. Ўзини тахтдан ағдариш учун бўлган уринишга жазо чоралари билан жавоб қайгарган. Император ижозатисиз сенаторларнинг Римдан ташқарига чиқишлари ман қилиниб, баъзилари қатл этилган, баъзилари сургун қилинган. Ҳарбийлар ҳам, Рим йўқсуллар оммаси ҳам аристократлар республикаси тарафдорларини қўллаб қувватламадилар. Ҳарбийлар ва Римнинг камбағал табақалари садақа ва совғалар олишдан манфаатдор бўлган.\nКлавдий ва унинг энг яқин кишилари мавжуд сиёсий вазиятни ҳисобга олиб, сенатдаги онпозицияга карши курашда қўшин ва вилоятдаги қулдор зэдагонларга таяниб иш кўришга ҳаракат қилдилар. Клавдий зодагонларни ўзига огдириш учун Рим фуқаролик ҳуқуқларини вилоятда тугилиб ўсган ва шунингдек шаҳар эркин аҳолисига ҳам берган.\nКлавдий ҳукмронлиги вақтида империяни бошқариш учун идорахар ташкил этилган ва уларга озод қилинган қуллар бошлиқ қилиб тайинланган. Вилоят прокураторларига суд қарорларини чиқаришда мустақиллик берилган. Клавдий Рим аҳолисини озиқ-овқат билан таъминлашни яхшилаш мақсадида Остиядаги Рим гаванини қайта таъмирлаб кенгайтирган ва сув қувурлари ўтказган. Клавдий принципати даврида Мавритания билан Британия забт қилиниб, Рим империяси таркибига қўшиб олинган ва давлат ҳудуди ҳозирги Дунай чегараларига бориб етган.\nКлавдий ҳукмронлигининг охирига келиб Босфор подшолиги тамомила Рим империясига карам бўлди.\nМаъмурий маҳкама тузилиши, вилоят зодагонларига муносабат, императорга душман бўлган сенаторларнинг кўплаб қатл этилиши зодагонлар ғазабини қўзгаган, аммо императордан норози бўлган Рим аристократияси республика тизимига қарши бўлган преторианлар ва легионерларнинг кайфиятини ҳисобга олиб, Клавдийнинг яқинларини ҳокимиятдан четлатишга ва уни бошқа принцепс билан алмаштиришга уринган холос.\nКлавдийнинг хотини Мессалина эрига хиёнатда ва унга карши фитна уюштиришда айбланиб, қатл этилади. Клавдий жияни ва айни вақтда сенатор Домицийнинг бева хотини Агриппинага уйланади. Агриппина Клавдийни заҳарлаб ўлдиради. Шундан сўнг тахтни маликанинг ўгли Нерон эгаллайди.\nНерон принципати ( 54-68 йиллар)\nНерон Рим давлати ҳукмдори деб эълон қилингач, Рим италий зодагонлари имтиёзли аҳволини тиклаш ва вилоятлар аҳолиси ҳисобига бойлик орттиришга қаратилган сиёсий режаларини ёш император қўллаб-қувватлашига ишонгандилар. Нерон император бўлиши билан атрофдагиларнинг маслаҳати билан, сенатга ҳурмат юзасидан барча давлат масалаларини ҳал қилишни унга топширилишини, ўзи эса легионлар жойлашган вилоятлар билан машғул бўлишини расмий равишда эълон қилади. Сўнгги вақтда у вилоят ноиблари ва аҳолидан солиқ йиғувчиларни ўзи тайинлайдиган бўлди. Ёш императорнинг устози Сенека Британияда солиқлар йигиш билан катта бойлик орттирган. Аввалига Нерон давлат ишларига аралашмай, вақтичоглик билан вақт ўтказган. У театрда артистлик қилган, ашула айтган, шеърлар ёзган. Аммо атрофидагилар тез орада хокимият учун курашга жалб килишган. Бу кураш жараёнида у Клавдийнинг ўғли Британикни, ўзининг хотини ва ҳатто онаси Агриппинани ҳам қатл эттиради. Нерон даврида Арманистон - Парфия учун олиб борилган урушлар чўзилиб кетган эди. Сенат билан муносабатларнинг бузилиши, Арманистондаги ҳарбий маглубият, Британиядаги қўзголон, ёнгин, катллар ва мусодара қилишлар вилоят ва Рим аристократлари ғазабини келтирди. Милодий 65 йили Неронга қарши фитна қўзгалди. Унда сенаторлар, преторий зобитлари, икки преторий префектдан бири қатнашди. Фитначилар Неронни ўлдириб, Кальпури Пизонни император деб эълон қилиш ниятида эдилар. Фитнада Сенека хам иштирок этади. Аммо император бундан хабар топиб, фитначиларни қаттиқ жазолайди.\nМилодий 66-68 йилларда Рим империясидаги сиёсий ахвол янада кескинлашди\nБритания империя таркибидан чиқди. Яҳудиядаги қўзғолонлар кўлами кенгайди. Пойтахтда янги фитналарга тайёргарлик бошланди. Юлий Винденск бошчилигида императорга қарши исён кўтарилди. Нерон аввалига унга аҳамият бермади. Герман легионлари Винденск қўшинларининг тор-мор қилганини эшитган Нерон тантана қилади, Аммо жангчилар унга қарши эканлигини билгач, Мисрга қочиш тараддудини кўради. Преторианлар император ниятидан хабардор бўлиб, қўзғолончилар тарафига ўтадилар. 68 йил ёзида Нерон саройдан қочиб, ўз жонига касд қилади. Нероннинг ўлими билан Рим империясида патрицийлар сулоласига мансуб ва Август бошлаб берган Юлий - Клавдийлар сулоласи тугалланади. Унинг ўлимидан кейин мамлакатда зиддиятлар янада кучайди. Сенат ва барча легионлар Веспасианни император деб тан олдилар. Чунки у Сурия ва Яҳудиядаги қўзғолонларни бостириб, Яқин Шаркда барқарорлик ўрнатди.\nВеспасиан принципати(70-79 йиллар)\nВеспасиан қўзғолонларни бостириб, осойишталик ўрнатганидан сўнг, империяни ларзага келтирган сиёсий инқироз барҳам топди. У Рим сенати билан дўстона муносабатлар ўрнатди. Сенат давлатнинг олий ҳокими сифатида Веспасианга берилган ҳуқуқлар тўғрисида махсус қарор чиқарди. Бу карорга кўра Веспасианга аввалги ҳукмдорлар эга бўлган барча ҳуқуқлар берилган.\nВеспасианнинг барча кўрсатмалари Римдаги харбий ва фуқаролар учун мажбурий бўлган.\nВеспасиан жуда режали совға ва мукофотлар таркатишга ниҳоятда тежамкор ёндошганига қарамай, жанубий Галлияда фахрийларнинг катта колонияларлни яратиб, уларни ер билан таъминлаган. Ўн минглаб кишига мўлжалланган Колизей амфитеатри қурилиши унинг замонида бошланган. Веспасиан империянинг молиявий аҳволини тиклашга, қўшинда қатьий интизом ўрнатишга, Шарқцаги хавфли қўшни - Парфия билан муносабатларни яхшилашга уринган. Аммо империянинг барча аҳолиси ҳам унинг сиёсий фаолиятидан рози бўлмаган. Веспасиан вилояхлардаги қулдорларга ҳомийлик қилиш жараёнида империянинг ғарбий қисми - Испания, Галлия, Африкага кўпрок эъхибор бериб, Урха Ер соҳилларидаги шаркий вилояхларга ехарли аҳамиях бермаган. Эрамизнинг 79 йили Веспасиан вафот этади. Унинг ўрнига тахтни ўғли Тит эгаллайди. Тит (79 - 81 йиллар) ўзининг қисқа вақт ҳукмдорлиги даврида отасининг сиёсатини давом эттирди. Эрамизнинг 80 йилида биринчи марта африкалик Полохулий консул этиб сайланди. Унинг идораси даврида, милодий 80 йили Колизей қурилиши тугалланди. 79 йили авгусхда Везувий вулқони отилиб, Римнинг кўп қишлоқларини вайрон қилди.\nДомициан принципати (81 - 96 йиллари)\nТит вафотидан сўнг ҳокимият Веспасианнинг иккинчи ўғли Домициан қўлига ўтди. Домициан отасига зид иш тутиб, сенат фикри билан ҳисоблашмаган. У ўзига худо каби мурожаат қилишларини талаб қилган. Домициан Италиянинг иқтисодий аҳволини мустаҳкамлаш мақсадида токзорларни кенгайтиришни тақиқлаб, деҳқонлардан дон экишни тиклашни талаб қилган, вилоятларда ҳам токзорлар майдони камайтирилган. Домициан империяни идора қилган даврида Рим қўшинлари Германиянинг жанубий-ғарбий қисмини, Рейн билан Дунай дарёларининг юқори оқимидаги ерларини эгаллаган.\nПекин шарқда, Дунай этагида, Болқон ярим оролидаги Рим вилоятлари ҳавф остида қолди. Римликлар Британияда ҳам оғир кураш олиб борганлар. Саркарда Публий Валерий Агрибола - ҳозирги Англия тупроғида Рим ҳукмронлигиии тиклагач, шимолда мустаҳкам қалъалар барпо этган. Милодий 89 йили Қуйи Германия легиони ўз легионери Антоний Сатурнини император деб эълон қилади. Домициан бу қўзғолонни бостиришга эришди. Аммо у кўпгина сенаторлар Сатуринга хайрихоҳ эканлигидан хабардор бўлса ҳам, уларга қарши кўрилган жазо-чоралари императорнинг аҳволини мустаҳкамлай олмаган. Жазолар душман ғазабини янада оширди, холос. Милодий 96 йили яна фитна қўзғалиб, император Домициан ўз саройида ўлдирилди.\n"Умумий тарих. Қадимги давр" китобидан


29 май куни АҚШ ва Тожикистон наркотиклар контрабандасига қарши кураш ҳақидаги шартномани имзолади.\n29 октябр 2020, Тошкент вақти: 02:22\nКелишувга кўра, АҚШ ҳукумати Тожикистонга 2.4 миллион доллар маблағ беради. Мазкур =ужжатни Тожикистон Бош вазири ўринбосари Саидамир Зуҳуров ҳамда АҚШнинг Тожикистондаги элчиси Кеннет Росс имзоладилар. АҚШ дипломати, мазкур хужжат 2003 йил 27 январ куни АҚШ ва Тожикистон ҳуқуқ-тартибот органлари ўртасида наркотикларни назорат қилиш бўйича ҳамкорлик ҳақида эришилган шартномага қўшимча эканини таъкидлади. 2.4 миллион доллар маблағни Тожикистондаги ҳуқуқ-тартибот органларига тақсимлаш учун АҚШ томони ўз элчихонасига қўшимча консул лавозимини ажратади.\n31 май куни Сингапурда бошланган Осиё хавфсизлиги анжуманида АҚШ Мудофаа вазири ўринбосари Пол Вулфовиц ҳам қатнашди.\nУ ўз нутқида, Афғонистон ҳозир ҳам халқаро терроризм курашига тахдид солаётганини таъкидлади. Пол Волфовиц Афғонистонда муваффақиятга эришилганига қарамай, мамлакатда ҳозир ҳам муаммолар борлигини таъкидлади. Унга кўра, 2001 йил октябр ойида Толиблар ҳаракати ҳокимиятдан ағдарилганидан сўнг пайдо бўлган вакуумни маҳаллий лидерлар тўлдирганлар. АҚШ расмийси, улар Афғонистон халқи эмас, балки шахсий манфаатларини кўзлаб иш кўраётганларини урғулади.\nПол Волфовицга кўра, халқаро террорчилар Индонезия, Саудия Арабистони ва бошқа мусулмон давлатларида қатор ҳужумлар уюштириш орқали катта йўқотишга учраганлар. Чунки, уюштирилган террор ҳужумлари мазкур давлатлар ҳукуматларини халқаро терроризмга қарши қатъий чоралар кўришга ундаган.\nШу ҳафтада Москвада бўлиб ўтган матбуот брифингида Россия Ички ишлар вазирлигининг иқтисодий жиноятлар бўлими бошлиғи Андрей Леонтенков ўтган йили Россияда қиймати 8.5 миллион рублни ташкил этган 32 мингта соҳта банкнотлар муомаладан олиб ташланганини маълум қилди.\nМазкур соҳта пулларнинг тахминан 35 фоизини 100 рубллик ва 30 фоизини 500 рубллик банкнотлар ташкил этади. 1000 рубллик қалбаки банкнотлар сони 32 баробарга кўпайиб, 2.5 миллион рублни ташкил этган.\nЛеонтенковга кўра, Россия милицияси ходимлари 81 мингта хорижий банкнот, жумладан қиймати 80.000 бўлган қалбаки АҚШ долларини мусодара қилган. Қаллоблар томонидан тайёрланган барча соҳта хорижий пулларнинг 98 фоизини АҚШнинг 100 долларлик банкнотлари ташкил этади. Ички ишлар вазирлиги маълумотига кўра, Россияда соҳта пулларни тарқатаётган 65 нафар хорижлик фуқаро қўлга олинган. Уларнинг 45 нафари собиқ Совет Иттифоқи республикалари фуқароларидир.\nАзиз Озодлик тингловчилари, “Жиноят ва жамият” рукнининг бугунги сонини Руминияда коррупцияга қарши кўрилаётган чора ҳақидаги маълумотлар билан якунлаймиз.\nМаълумки, 2007 йилда Руминия Европа Иттифоқига аъзо бўлиш учун Иттифоқ вакиллари билан расмий музокаралар бошлашга умид қилмоқда. Сўзлашувлар бошланишидан олдин Руминия ҳукумати бир қатор янги қонунлар қабул қилди. Хусусан, жорий йил март ойида коррупцияга қарши қабул қилинган янги қонунга кўра, агар парламент ва ҳукумат аъзолари мамлакат ва чет эл банкларида 10 минг евродан ортиқ пулга эга бўлсалар, шу ҳақда маълум қилишлари лозим. Улар аниқ миқдорни кўрсатишлари мажбурий эмас. Фақат, 10 минг евродан ортиқ маблаққа эга эканликларини тасдиқласалар бас. Янги қонун кучга кирганидан кейин Руминия парламентининг 484 аъзосидан 150дан ортиғи қўшимча иш ёки ўз бизнесига эга эканлигини тан олди. Энди улар июл ойигача ёки парламент азоси бўлиб қолишни ёки бизнес фоалияти билан шуғулланишни танлашлари лозим бўлади.


00:00 / 21.07.2007 | eski savollar | 1239\nАссаламу алайкум муҳтарам шайх ҳазратлари.Мен форум ислом сайтининг янги аъзолариданман. Хато ва камчиликлар бўлса олдиндан узр сўрайман.Илтимос бир ҳадисни таҳлил қилиб берсангиз.Мен Расулуллоҳ соллалоҳу алайҳи васаллам шундай деганларини биламан. У киши "Сизлардан ҳеч қайси бирингиз мўмин бўлмагунингизгача жаннатга кира олмайсиз. Бир бирингизга муҳабатли бўлмагунингизгача мумин бўла олмайсиз" деганлар.Сиз бир биродарингизга муҳаббатли бўлдингиз, яхши кўриб, ўзингизга яқин олдингиз. Лекин у сизни ранжитса, кўнгилга ботадиган сўзларни айтса, мазах, таъма сўзларни айтса. Мана шундай ҳолатларда нима қилиш керак?Аллоҳни қулларини бирини кам бирини кўп кўрмаслик керак. Лекин шундай бўлса ҳам баъзи инсонларнинг хулқ атворига, сизга бўлган муносабатига қараб тоифаларга ажратса бўладими?Яна бир ҳадисда Пайғамбаримиз солаллоҳу алайҳи вассалам "Мўмин киши фахш сўзлагувчи бўлмайди" деганлар. Бироқ ҳозирги кунимизда ён атрофга назар соладиган бўлсак кўпчиликнинг оғзидан шундай гаплар чиқади-ки, ҳатто уларнинг орасида намозхонлари ҳам бор. Буларнинг ҳукми қандай бўлади?Сиздан илтимос ҳар бир саволимни чуқур таҳлил қилиб берсангиз. Олдиндан раҳмат. Аллоҳ ишларимизни осон қилсин.\nСиз берган саволлар ўта содда бўлганидан чуқур таҳлилни тақозо қилмайди. Сиз бировга илги кўрсатсангиз у тескари муомала қилса, сиз ажру савоб оласиз, у ҳам қилганига яраша олади. Сиз ўзингизга муносиб дўстни топасиз ва ҳадиси шарифга у билан бирга амал қиласиз.Пайғамбиримиз алайҳиссалом «Мўмин киши фаҳш сўзловчи бўлмайди» деганларида ўша ишни қилмаслиги керак деган маъно бор. Бу ҳадисга амал қилганлар савоб ва фойда олаверадилар, амал қилмаганлар эса, гуноҳкор бўлиб зарар кўраверадилар.\nАбу Бакрнинг дуоси